ИНСОННИНГ ШАЪНИ ҚОНИ КАБИ ҲАРОМДИР » Ўзбекистон Мусулмонлар идораси Навоий вилоят вакиллиги расмий веб-сайти\nЎзбекистон Мусулмонлар идораси Навоий вилоят вакиллиги расмий веб-сайти » Мақолалар » ИНСОННИНГ ШАЪНИ ҚОНИ КАБИ ҲАРОМДИР\nИНСОННИНГ ШАЪНИ ҚОНИ КАБИ ҲАРОМДИР\n19-09-2019, 10:08 admin Мақолалар 73\nИнсоният тарихидаги энг буюк ва энг афзал ҳаж деб эътироф этилган Видолашув ҳажида Расулуллоҳ саллаллоҳу алайҳи васаллам одамларга омматан сўнгги бор бир қанча долзарб ва муҳим масалаларни ва қонун-қоидаларни баён қилганлар. Айнан мана шу ҳаж мавсумида Арафот тоғида “Бугун Мен сизларга динингизни мукаммал қилиб бердим, неъматимни тўкис қилдим ва сизларга Исломни дин бўлиб қолишига рози бўлдим” ояти ҳам нозил бўлган эди. Бу мақолада бировнинг обрўсини тўкиш, шаънини ерга уришнинг ёмон иллат эканлиги масаласига алоҳида эътибор қаратмоқчимиз. Ушбу маънони ифодалаб келган ҳадислар бир қанча саҳоба разияллоҳу анҳумлар томонидан ривоят қилинган бўлиб мутавотирлик даражасига етган. Қуйида келадиган ҳадиси шариф ўша Видолашув ҳажида айтиб ўтилган:\nعَنِ ابْنِ عَبَّاسٍ رَضِيَ اللهُ عَنْهُمَا أَنَّ رَسُولَ اللهِ خَطَبَ النَّاسَ يَوْمَ النَّحْرِ فَقَالَ: يَا أَيُّهَا النَّاسُ أَيُّ يَوْمٍ هَذَا؟ قَالُوا: يَوْمٌ حَرَامٌ قَالَ: فَأَيُّ بَلَدٍ هَذَا؟ قَالُوا: بَلَدٌ حَرَامٌ، قَالَ: فَأَيُّ شَهْرٍ هَذَا؟ قَالُوا: شَهْرٌ حَرَامٌ، قَالَ: فَإِنَّ دِمَاءَكُمْ وَأَمْوَالَكُمْ وَأَعْرَاضَكُمْ عَلَيْكُمْ حَرَامٌ كَحُرْمَةِ يَوْمِكُمْ هَذَا فِي بَلَدِكُمْ هَذَا فِي شَهْرِكُمْ هَذَا فَأَعَادَهَا مِرَارًا ثُمَّ رَفَعَ رَأْسَهُ فَقَالَ: اللَّهُمَّ هَلْ بَلَّغْتُ اللَّهُمَّ هَلْ بَلَّغْتُ. قَالَ ابْنُ عَبَّاسٍ رَضِيَ اللهُ عَنْهُمَا فَوَالَّذِي نَفْسِي بِيَدِهِ إِنَّهَا لَوَصِيَّتُهُ إِلَى أُمَّتِهِ فَلْيُبْلِغِ الشَّاهِدُ الْغَائِبَ لاَ تَرْجِعُوا بَعْدِي كُفَّارًا يَضْرِبُ بَعْضُكُمْ رِقَابَ بَعْضٍ.\nИбн Аббос разияллоҳу анҳумодан ривоят қилинган ҳадисда Расулуллоҳ саллаллоҳу алайҳи васаллам қурбонлик куни одамларга мурожаат қилиб “Эй одамлар, бугун қандай кун” дедилар, улар (уруш қилиш, ножўя ишларни қилиш) ҳаром қилинган кун дейишди. “Унда, бу қандай юрт”дедилар, улар (уруш қилиш, ножўя ишларни қилиш) ҳаром қилинган юрт дейишди. “Ундай бўлса, бу ой қанақа ой” дедилар, улар (уруш қилиш, ножўя ишларни қилиш) ҳаром қилинган ой дедилар. Шунда у зот “Сизларнинг қонларингиз, молларингиз ва обрўларингиз мана шу юртда, мана шу ойда мана шу кун (уруш ва ножўя ишларни қилиш) қандай ҳаром бўлса худди шундай ҳаромдир” деб уни бир неча маротаба такрорладилар, сўнг бошларини кўтариб “Эй Аллоҳ, етказа олдимми, эй Аллоҳ, етказа олдимми?!” Унда ҳозир бўлганлар йўқларга етказсин, мендан кейин бир-бирларингизни бўйнига қилич солиб кофирликка қайтиб кетманглар” дедилар. Шунда Ибн Аббос разияллоҳу анҳумо “Жоним қўлида бўлган зот ҳаққи бу у зотнинг умматларига васиятлари бўлди-ёв”, деди.\nҲадиси шарифдан энг долзарб саналган қуйидаги учта ибрат олинади:\nБировнинг қонини тўкишни ҳаромлиги;\nБировнинг молига тажовуз қилишни ҳаромлиги;\nБировнинг обрўсини тўкиб, оёқ-ости қилишни ҳаромлиги.\nУшбу сўзларни у зот соллаллоҳу алайҳи васаллам одамлар гавжум бўлган бир қанча ўринларда – Арафот, Мино ва ташриқ кунлари яна Минода туриб такрор-такрор айтганлар. Уламолар Расулуллоҳ саллаллоҳу алайҳи васалламнинг бу сўзларни такрор-такрор айтганларини ўзи ҳам мазкур ишларнинг ҳаромлигини кўрсатиб турибди деганлар.\nҲақиқатан, кишини обрўсини тўкиш ёки тўкишга бўлган уриниш Ислом динида қаттиқ қораланган бўлиб, унинг оқибати одамлар ўртасида келишмовчилик, парокандалик ва фитна-фасод ишларнинг содир бўлишига олиб келади. Бу нарса эса Қуръони каримнинг бир қанча оятларида ҳам қораланган.\nЖумладан, Ҳумаза сурасининг 1-оятида “Ҳар бир обрў тўкувчи ва айбловчига вайл бўлсин” дейилган. Демак, ояти каримадан ҳам кўриниб турибдики кишининг обрўсини тўкишга бўлган уриниш қаттиқ қораланади ва унинг охиратдаги иқоби ҳам шунга яраша бўлади.\nРасулуллоҳ саллаллоҳу алайҳи васаллам бир ҳадисларида “Жаброил мени осмонга олиб чиққанда бир қавмнинг олдидан ўтди, уларнинг мисдан тирноқлари бўлиб у билан юзлари ва кўксларини тимдалар эди, дедилар. Шунда у зот “Эй Жаброил, булар кимлар?” деб сўраганларида, улар одамларнинг гўштини еб (яъни уларни ғийбат қилиб), обрўларини тўккан кимсалар” деб жавоб берди.\nУшбу ҳадис ҳамда юқоридаги оят ва ҳадислардан Динимизда инсоннинг шаъни, обрўси қанчалик қадрли эканлиги, уни тўкишнинг оқибати ёмон бўлиши кўриниб турибди.\nАфсуски, кейинги пайтларда турли сайтлар ва ижтимоий тармоқларда кишиларнинг, хусусан, уламоларнинг обрўсини тушириб, шу орқали обрў орттиришга уриниш ҳолатлари кўзга ташланмоқда. Бу ҳолат айни биз юқорида келтирган оят ва ҳадисларда қораланган бўлиб, ҳаром, жирканч ишлардир. Бировнинг обрўсини тўкувчиларнинг ҳолига бу дунёда ҳам, охиратда ҳам вой бўлади.\nБундай оқибати хунук ишларни амалга ошираётганлар Аллоҳ таоло мукаррам қилиб яратган инсонни устидан кулиб, унинг обрўсини тўкишдек оғир гуноҳни содир этаётганларини, бунинг учун охиратда Аллоҳ таолонинг ҳузурига борганда нима деб жавоб беришларини ўйласинлар.\nАллоҳ таоло барчамизни бировларнинг обрўсига тил теккизишдан тийилувчи, камтар, мусулмонларни яхши кўрувчилардан қилсин!\nМуҳаррам ойи, Рамазон ойидан кейин энг ҳурматли ой ҳисобланади ...\nЖума намозида сафни тўлдириш\nАссалому алайкум ҳурматли устозлар. Жума намозига келсам одам кўп экан, лекин ...\nҲурматли муҳтарам устозлар, вақтинчалик никоҳ ҳақида маслаҳат берсаларингизлар. ...\nИсломда ўзганинг жонига таҳдид қилиш оғир гуноҳ\n“Агар осмон ва ер аҳлларининг барчалари бир мўминнинг қонини (тўкиш)да иштирок ...


Ўзбекистон ва Россия миграцион амнистия масаласини муҳокама қилишмоқда. Мигрантлар аҳволини яхшилаш ва ЕОИИга кириш кўриб чиқилади Ўзбекистон янгиликлари\nЎзбекистон ва Россия миграцион амнистия масаласини муҳокама қилишмоқда. Мигрантлар аҳволини яхшилаш ва ЕОИИга кириш кўриб чиқилади\n27 December 2019, 12:18\nЎзбекистон, Тошкент – Batafsil.uz ЯА. Россиянинг Ўзбекистондаги элчиси Владимир Тюрденевга ҳавола қилган ҳолда мухбиримиз хабар қилишича, Ўзбекистон ва Россия миграцион амнистия ўтказиш масаласини муҳокама қилишмоқда.\nДипломатнинг сўзларига кўра, Ўзбекистон ва Россия ўртасидаги муносабатларда миграция масаласи жуда нозик саналади. Шу сабабли элчининг айтишича, мигрантлар аҳволини яхшилаш энг юқори даражада муҳокама қилинмоқда. Россия статистикасига мувофиқ, 2019 йилнинг биринчи ярми якунларига кўра Россия Федерациясида 1,5 миллион ўзбекистонликлар қайд қилинган бўлиб, уларнинг 600 дан ортиғи рўйхатга олиш муддати тугаганидан сўнг ноқонуний мавқега ўтишган.\n"Бизнингча, ўзбекистонлик ҳамкорларимиз миграция амнистиясига қизиқиш билдиришлари мумкин. Аммо шуни таъкидлаш лозимки, бу бир маротабалик ҳужжат бўлмаслиги керак. Биз ўзбекистонлик меҳнат мигрантлари ташкилий ёллаш асосида келишининг тарафдоримиз. Аммо жорий йилда атиги 2000 киши шу тарзда келган холос”, - дея таъкидлади Тюрденев.\nРоссиялик дипломатнинг фикрича, Ўзбекистоннинг ЕОИИга кириши ҳам меҳнат мигрантлари аҳволини яхшилаши мумкин. Бунинг сабаби шундаки, ушбу бирлашмага кирган мамлакат фуқаролари меҳнат патентларини олишлари шарт эмас. Бундан ташқари, уларнинг қонуний ишга киришлари осонлашади.


БАА ТИВ: “Мамлакат ҳарбийлари Ямандаги ҳарбий амалиётлардаги иштирокини тўхтатади”\n10:15 / 16.06.2016\nБирлашган Араб Амирликлари қуролли кучлари Яман ҳукуматини қўллаб-қувватлаш мақсадида ташкил этилган араб коалициясида бошқа қатнашмайди. Мамлакат ташқи ишлар вазири Анвар Гаргаш шундай баёнот берган.\n"Бизнинг қарашимиз аниқ: аскарларимиз учун уруш тугади. Айни вақтда биз Ямандаги сиёсий вазиятни кузатиб, озод этилган ҳудудлардаги яманликларга ёрдам бераяпмиз", - деган Гаргаш.\nУнинг сўзларига кўра, коалиция иштирокчилари ўз олдиларига қўйган вазифани уддалашган. Улар жангирилардан Аден ва Мариб провинциялари каби кўплаб маъмурий ҳудудлар, шунингдек, Хазрамавт маъмурий маркази Ал-Мукаллу шаҳрини жангарилардан озод этишган.\nЯмандаги сиёсий инқироз 2014 йил августидан бери давом этиб келади, 2015 йил мартида араб коалициясини ташкил этган мамлакатлар қуролли кучларининг кириши билан у фаол босқичга чиқди. Ар-Риёд етакчилигидаги коалиция мамлакат ҳукумати ва президенти Абд Раббо Мансур Ҳодийни исёнчи шиа-хусийлари билан жангида қўллаб-қувватлашди.


Мустақиллигимизнинг 28 йиллиги муборак бўлсин, азиз юртдошлар! / Olamsport.com\n01 сен 00:16\nМустақиллигимизнинг 28 йиллиги муборак бўлсин, азиз юртдошлар!\nТеглар : ЎзбекистонМустақилликБайрам\nБугун Ўзбекистон Республикаси давлат мустақиллигига 28 йил тўлди.\nСана муносабати билан мамлакатимнинг барча шаҳар ва туманларида Ўзбекистон Республикаси давлат мустақиллигининг 28 йиллигига бағишланган “Жонажон Ўзбекистоним, мангу бўл омон!” шиори остида байрам тадбирлари ўтказилди.\nАлбатта, тинч, осойишта юртга мана шундай байрамлар ярашади. Юрт равнақи, Ватан тараққиёти, мустақиллигимизни мустаҳкамлаш учун хизмат қилиш эса ҳар биримизнинг фуқаролик бурчимиз ва мажбуриятимиздир.\nҲурматли ватандошлар, спорт мухлислари, улуғ кунда сайтимиз ижодий гуруҳи номидан барча юртдошларимизни Ўзбекистон Республикаси мустақиллигининг 28 йиллик тўйи билан муборакбод этиб, тинчлик, осойишталик, фаровонлик ва ишларингизда муваффақиятлар тилайди!\nМустақиллигимиз абадий, спортдаги ютуқларимиз бардавом бўлсин!


Россия ИИВ муҳожирларни қатъий огоҳлантирди | Qalampir.uz\nРоссия ИИВ муҳожирларни қатъий огоҳлантирди\nОлам\t28 Декабрь 2021 18:11 14302\nРоссияда 1 январдан бошлаб хориж фуқаролари ноқонуний меҳнат фаолияти учун фақатгина жаримага тортилмай, мамлакатдан чиқариб юборилиши ҳам мумкин. Бу ҳақда Россия Федерацияси Ички ишлар вазирлиги эълон қилди.\nВазирликнинг қайд этишича, Президент томонидан меҳнат мигрантлари учун қабул қилинган вақтинчалик чоралар жорий йилнинг 31 декабрида тугайди. Вазирлик маълумотларига кўра, 2020 йилнинг март ойидан бери етти миллиондан ортиқ хорижлик рухсатнома олган, улардан 1,5 миллиони Россия ҳудудида бўлиш учун рўйхатдан ўтган.\nШу билан бирга, ИИВ ишлаш учун ҳужжатсиз келган чет эл фуқароларини 31 декабрга қадар зудлик билан ички ишлар органларига мурожаат қилишларини қатъий тавсия қилди. Бундан ташқари, иш берувчилар чет эллик ходимлар билан меҳнат муносабатларини расмийлаштиришлари ва бу ҳақда уч кун ичида расмийларни хабардор қилишлари керак.\nНоқонуний ишчилар учун жарима миқдори беш минг рублгача бўлади. Шу билан бирга, келаси йилдан бошлаб уларга нисбатан Россиядан чиқариб юбориш ва мамлакатга қайтишни тақиқлаш билан боғлиқ чоралар кўрилиши мумкин, дея огоҳлантирган вазирлик.\n“Хорижий фуқароларни меҳнатга ноқонуний жалб қилган иш берувчилар ҳар бир ходим учун 800 минг рублгача жаримага тортилиши мумкин”, дейилади департамент хабарида.\nДекабрь ойида Ички ишлар вазирлиги Россия меҳнат муҳожирларига ўз эгасининг юзининг электрон тасвири ва бармоқ изларини ўз ичига олган чипли карта кўринишида патент беришни бошлашини маълум қилганди. Бундан ташқари, ҳужжатда муҳожирнинг иши ҳақидаги асосий маълумотлар кўрсатилади.\nРоссия Халқ хўжалиги ва давлат хизмати академияси ва Гайдар институти мутахассислари томонидан ўтказилган тадқиқотга кўра, коронавирус пандемияси ва чегараларнинг ёпилиши Россиядаги хорижликлар сонининг сезиларли даражада қисқаришига олиб келди. Агар 2019 йилда мамлакатда ойига қарийб 9,6 миллиондан 11,2 миллионгача чет эл фуқаролари бўлган бўлса, 2020 йил январь ойи охирига келиб, уларнинг сони 10,3 миллиондан 7,1 миллионга камайган.\n2021 йилда Россияга келувчилар сонининг қисқариши давом этди. 1 май ҳолатига кўра, мамлакатдаги хорижликлар сони 5,66 миллион кишини ташкил этди. Аввалгидек уларнинг кўпчилиги (86 фоизи) МДҲ давлатлари фуқароларидир.\n2021 йилда 2020 йилга нисбатан Европа Иттифоқи мамлакатлари фуқаролари сони уч баравар камайди – уларнинг Россиядаги сони ўн йил ичида энг камдаражага (226 минг) тушди.\n15 Январь 22:19 80785\n14 Январь 10:39 77122\n14 Январь 17:30 74096\n15 Январь 22:39 42464\n14 Январь 09:52 34540


Эркаклар гапиришни истамайдиган, аммо индамай | DNK.UZ\nЭркакларда эрекция(жинсий қўзғалиш) билан боғлиқ муаммолар анча ёшаргани ҳақида адабиётларда кўп ўқирдик. Бунинг нечоғли ҳақиқатга яқин? Мободо шундай бўлса, қандай йўл тутиш керак? Оилада эр-хотин дисгармонияси унинг бошқа аъзоларига ҳам таъсир қилиши мумкинлиги ҳақида ўйлаб кўрганмисиз? Шундай жуфтликларга бериладиган энг ягона маслаҳат– аввало бир-бирингизни севинг. Муҳаббат ҳар қандай ожизликларни енгиб ўтишга қодир.\n— Ҳақиқатдан, жинсий ожизлик ёш-ёш йигитларда ҳам тез-тез учраяпти. Эшик ортида навбат кутиб турганларга разм солдингизми? Улар орасида бирорта ҳам ўрта ёки кекса ёшдаги эркакни учратмайсиз. Бу асосан интим ҳаёт ҳақидаги ахборотнинг кўплиги таъсирида жинсий ҳаётни эрта, яъни 16-17 ёшдан бошлашдан келиб чиқаяпди (бу нафақат йигитларга, балки қизларга ҳам тааллуқли). Бундай ёшда йигитлар оддий билимсизлик оқибатида ҳимояланмаган жинсий алоқага йўл қўйишади. Натижада эса уларга жинсий йўл билан юқадиган инфекцион касалликларнинг ўтиши кузатилади. Кейинчалик ана шу хасталиклар туфайли эректил дисфункция эрта келиб чиқиши мумкин.\nЯна қандай омиллар эркакларда эрекция билан боғлиқ муаммоларни келтириб чиқаради?\n— Аввало эрекция йўқлиги тушунчасини аниқлаштириб олсак. Эркакларда вақти-вақти билан жинсий алоқа рисоладагидек кечмаслиги мумкин ва бундан асло ташвишланмаслик керак. Аммо 2-3 ой давомида жинсий яқинлик аввалгидек кечмаса, албатта сексапотологга мурожаат қилиш керак. Бу нозик масалага кўп ҳолларда аёллар ҳам сабабчи бўлишади. Турмуш қургач, эркак худди унинг хоҳиш-истакларини қондирувчи манбадек қабул қилинади. Аёл киши ҳар қачон эрига ўзини чиройли тақдим этишни билиши ва шунга интилиши лозим.\nЯнги турмуш қурган эркаклар аёлга ўзининг бу борада «юқори даража»да эканини исботламоқчи бўлади. Бу ҳам эрекциянинг бузилишига сабаб бўлиши мумкин. Шунингдек, жинсий ҳаёти аввал ҳам бўлган эркаклар маълум хатти-ҳаракатлардан сўнггина жинсий яқинликка тайёр бўлади. Шунинг учун ана шундай рағбатлантирувчи ҳаракатлар ҳақида аёлга тушунтириш бериши керак. Барвақт уруғ тўкилишининг олдини олиш учун жинсий қўзғалишни секинлаштирувчи ҳаракатларни кетма-кет қўллаш ҳам бунга яна бир сабаб. Спиртли ичимликлар истеъмоли, гормонал ва жисмоний ўзгаришлар, тарбия таъсирида жинсий эркинликка йўл қўя олмаслик, жарроҳлик аралашувлари, семириш, гипертония, дорилар қабул қилиш ҳам эрекцияни сустлаштирувчи сабаблардандир.\nЖинсий жиҳатдан келишмайдиган жуфтликларга маслаҳат\n— Бундай жуфтликлар албатта мутахассис кўригига бориши керак. Тажрибамда маслаҳат сўраб келган жуфтликларнинг деярли барчасида эркак ўзини буткул соғлом деб билади. Балки бундайларнинг қанчаси шифокорга эҳтиёжим йўқ, дея кўрикка ҳам келмас. Сексапотолог жуфтликлар билан суҳбатлашиб, уларнинг жинсий ҳаёти нормал изга тушишига ёрдам беради.\nЭнг биринчи маслаҳат: эркак аёлнинг, аёл эркакнинг хоҳиш-истакларини тушуниб, уларни амалга ошириш ҳақида ўйласин. Мабодо бир-икки марта эркак тўшакда омадсизликка учраса, ақлли аёл «Эртага ҳаммаси яхши бўлади, бугун ҳам чакки бўлмади» дея унга далда бўлсин. Чунки эркакларга аёлини қониқтира олмаслик жуда оғир ботади ва бу кейинчалик унда жинсий яқинликдан руҳан қўрқишни юзага келтириши мумкин. Эректил дисфункциянинг сабаби қандай бўлишидан қатъий-назар, дарров қўзғатувчи воситалар ва механик мосламалардан нажот изламаслик керак. Иложи борича эркаклик табиатини ишга солиш ҳақида ўйланг. Гипертония, миокард инфаркти, инсульт ва руҳий бузилишларни бошидан кечирган эркакларга бундай воситаларни қўллаш ман этилади.\nЭркаклар орасида жинсий аъзонинг кичиклашиши мумкинлиги ҳақида ҳадик бор. Бу қанчалик ҳақиқатга яқин?\n— Бу афсонадан бошқаси эмас! Аксинча, йиллар ўтиши билан у ҳам бошқа аъзолар сингари ўсиб, ривожланади. Бу ҳадикнинг асоси эса семириш билан боғлиқ. Эркак ортиқча вазн тўплаган ҳолларда олатда ҳам ёғ тўпланиш ҳолати кузатилади.\nЖинсий яқинлик меъёри ҳақида гапириш мумкинми ё у ҳар бир жуфтликнинг индивидуал хусусиятларига боғлиқми?\n— Бу албатта индивидуал ва ҳар икки томоннинг розилиги асосида рўй бериши керак. Аммо 19-25 ёшли йигит гиперсексуаллик даврини бошидан кечиради. Шунга боғлиқ равишда 30 ёшгача ҳар куни-кунора ҳам жинсий яқинлик бўлиши табиий. 30 ёшдан кейин 45 ёшгача оилавий ҳаётга, ягона шерикка кўникиш туфайли ҳафтасига 2-3 марта, ёш ўтиши билан (50 ёшдан кейин) эса ҳафтасига 1-2 маротаба жинсий яқинлик бўлиши мумкин. Шуни ҳам эътиборга олиш керакки, эркаклар жинсий характер жиҳатидан ҳам 3 гуруҳга бўлинади: кучли, ўрта ва қониқарли. Кучли эркаклар ҳар куни, қайта-қайта жинсий яқинликка эҳтиёж сезса, қониқарли тоифадаги эркакларга ойда бир маротаба қовушиш ҳам етарли бўлади. Бу ҳам ҳеч қандай касаллик ёки патология эмас ва ушбу ўринда талаб, эҳтиёжлар борасида эр-хотин муроса қилиши керак.\nЭркаклар жинсий бақувват бўлишлари учун қандай овқатланиши керак?\n— Ҳар хил сабзавотлардан тайёрланган салатлар, ёнғоқ, қовоқ уруғи, иложи борича экологик табиий маҳсулотларни истеъмол қилишлари зарур.\n— Мабодо тўшакдаги омадсизликлар қайталанаверса, демак, эркакнинг хоҳишлари имкониятларидан ортиб кетган. Юқоридаги омиллардан ташқари спиртли ичимликларни сурункали ичиш, қаттиқ чарчашни бартараф этган ҳолда қуйидагиларга алоҳида эътибор қаратинг:\nЖинсий яқинликка фақатгина шунга жазм қилган ҳоллардагина йўл қўйинг;\nЭнг аввало сиз инсонсиз, машина эмас. Ҳис-туйғуларингиз ва салоҳиятингиз доимий бир хил бўлиши мумкин эмас. Баъзан жинсий алоқага шай бўлиб турсангиз, баъзида қўшимча рағбат кутасиз. Шунинг учун аёлингиз билан бу ҳақда дилдан суҳбатлашишдан тортинманг;\nТасодифий учрашувлардан узоқроқ юринг. Шунда ўзингиз ва жинсий шеригингизга бўлган ишонч ҳам жинсий қувватингизни оширади;\nТабиатан сизга берилган ташқи кўринишни ҳеч қачон муҳокама қилманг. Чунки жинсий алоқасиз ҳам жуфтликлар бир-бирини қониқтира олиши мумкин. Аммо жинсий яқинликдан келадиган лаззат сизнинг онгингиздан ташқари юз беришини унутманг;\nАгар қошушиш вақти ёки ундан олдинроқ жинсий қўзғалиш рўй бермаса, бунинг учун асло куйинманг. Аёлингизга шунчаки, “Бугун қаттиқ чарчабман (ёки «Кўп ичиб юборибман, шекилли»), эртага ҳаммаси яхши бўлади” деб тушунтиринг ва ҳеч қачон ўзингизни айбдордек ҳис қилманг. Шунинг баробарида аёлни ҳам бу омадсизликда айбламанг. Жинсий яқинликсиз ҳам кўнгилларингизни бир-бирингизга боғлаш ҳақида ўйланг;\nИнтим ўйинлар ҳақида фантазия қилиш ҳам ортиқча бўлмайди. Ҳолатларни ўзгартириб туриш ҳам жинсий яқинликни мустаҳкамловчи тадбирлар сирасига киради;\nЭксперт: Рамазон Назаров, андролог-сексапотолог.\nЖурналист: Темур АЛИЕВ.


Бугун жуда ҳам долзарб масалалардан бири хусусида суҳбатлашамиз. Айни пайтда бутун дунёнинг энг катта муаммоларидан бири бўлган мусулмонларнинг бошига мусибатлар келтириб, иймонларидан айрилишига сабаб бўлаётган сеҳр, фолбинлик ва мунажжимлик замонамизнинг бошига битган бало бўлди, десак хато қилмаймиз.\nЛаънатланган шайтоннинг одамларга сеҳр ўргатишдан кўзлаган бирдан-бир мақсади – уларни мушрикка айлантиришдир. Аллоҳ ўзига ширк келтирган инсонни ҳеч қачон кечирмайди.\nАбу Ҳурайра розийаллоҳу анҳудан ривоят қилинади, Расулуллоҳ соллаллоҳу алайҳи васаллам айтдилар: «Кимки башоратгўй ёки фолбиннинг олдига бориб, айтаётган гапини рост деб билса, у шубҳасиз, Муҳаммадга тушган нарсага куфр келтирибди» (Абу Довуд, Насоий, Ибн Можа).\nРасулуллоҳ соллаллоҳу алайҳи васаллам айтдилар: «Кимки башоратгўйнинг олдига бориб, ундан бирон нарсани сўраса, қирқ кунгача унинг биронта ҳам намози қабул қилинмайди» (Муслим ривояти).\nОиша розийаллоҳу анҳо айтдилар: «Одамлар Расулуллоҳ соллаллоҳу алайҳи васалламдан фолбинлар ҳақида сўрашди. У зот розийаллоҳу анҳо: «Улар ҳақ эмаслар», дедилар. Улар: «Ё Расулуллоҳ, улар гоҳида шундай гапларни айтадиларки, у ҳақ бўлиб чиқади», дейишди. Расулуллоҳ соллаллоҳу алайҳи васаллам: «Бу ҳақ калимани жин ўғирлаб ўғринча билиб олади-да уни дўсти фолбиннинг қулоғига қуяди. Фолбинлар эса унга юзта ёлғонни аралаштириб юборадилар», дедилар» (Муттафақун алайҳ).\nАли ибн Абу Толиб розийаллоҳу анҳу айтганлар: «Фолбин – сеҳргар, сеҳргар эса кофирдир».\nБу ҳол шу қадар кенг ривож олганки, оммавий ахборот нашрлари ҳам мунажжимлар башоратига алоҳида эътибор қаратиб, одамларнинг юлдузига қараб фол очиш билан овора. Аллоҳнинг каломи, Пайғамбаримиз соллаллоҳу алайҳи васалламнинг ҳадиси шарифлари бир четда қолиб, одамлар шайтонга ростмана шогирд тутинган фолбинларнинг сўзларига қулоқ соладилар. Юқорида гуноҳи кабира рукни остида келган хабарларда бир ҳадис эътиборимизни ўзига тортади. Росулуллоҳ соллаллоҳу алайҳи васаллам ўз ҳадисларида фолбиннинг олдига бориб, унинг гапини тасдиқлаган киши диндан чиқишини айтганлар. Нима учун энди, фақат борган одам эмас, балки бориб гапини тасдиқлаган киши? Ҳеч ўйлаб кўрганмисиз? Аслида борганнинг ўзидаёқ қирқ кунлик намозларининг савобидан маҳрум бўлиб, ўша ибодатлари қабул бўлмас экан. Мусулмон киши учун бир вақт намозининг қабул бўлмай қолишидан улканроқ мусибат йўқ! Демак фолбинга югураётган инсонларнинг иймонида жуда катта заифлик ва нуқсон мавжуд. Чунки, бориш ҳам, унинг сўзини тасдиқлаш ҳам ўта оғир жиноят ва мусибатдир.\nШу ўринда “Халқимизда “фолга борма фолсиз юрма” деган гап бор” дейдиган маҳмадоналар диқққатига: бу мақолни ҳам фолбинлар тегирмонига сув қуяётган илмсиз, нодон кимсалар ўйлаб топган. Ўзингизнинг гуноҳингиз ва бузғунчилигингиз учун халқни айбдор қилманг.\nСўзимиз сўнгида бетоб бўлса ҳам фолбинга, бирор нарсаси йўқолса ҳам фолбинга, иши юришмаса ҳам фолбинга, қизига совчи келмай қолса ёҳуд ўғлига қиз топилмаса ҳам фолбинга югурадиган ва умуман ҳаётини фолбинларсиз тасаввур қила олмайдиган юртдошларимизга хитобимиз шуки, Аллоҳга қайтинг, Муҳаммад соллаллоҳу алайҳи васаллам қайтарган ва охири абадий дўзах бўладиган йўлни тарк этинг! Пайғамбаримиз Аллоҳ таъоло ҳар бир одамнинг тақдирини уларни яратишидан эллик минг йил олдин ёзиб қўйганини айтиб кетганлар. Бу тақдирни ҳеч ким ўзгартира олмайди. Фолбинларга қатнаётган опаларимиз, сингилларимизнинг шу бугунданоқ бу йўлдан қайтишларини сўраймиз. Ўзингиз ўйлаб кўринг, нима учун фолбинлар ҳамиша хор ва ғарибхоналарда яшашади. Нима сабабдан улар келажакни айтиб бериш учун ўзларида журъат топишади-ю, оёқлари остида турган конларни топиб, бойиб кетмайдилар. Майли, бу ҳам оғирдир, нега биргина лоторея қоғозини олиб, ноль бутун мингдан бир миллиметр нарида турган ёзувни ўқиб, Каптива ёки Малибу эгаси бўлиб олишмайди, нега?! Чунки улар келажакни ҳеч қачон била олишмайди. Аллоҳ таъоло Қуръони каримда бу илм фақат Ўзида эканлигини айтган. Аллоҳ таоло билан фақат Аллоҳгагина тегишли бўлган илмни талашаётган бандалар албатта хор бўлажак. Шу малъун, ифлос ва жирканч маҳлуқларнинг олдига бориб, иймон-у эътиқодни поймол қилмайлик, азизлар. Кимки шу ишни қилган бўлса, шу бугуноқ тавба қилсин, Аллоҳ кечирувчи Зот. Улгура олмай қолса, қиёматда Муҳаммад соллаллоҳу алайҳи васалламга тушган динда бўлмайди. Кофирнинг жойи эса абадий жаҳаннамдир. Бундан Аллоҳнинг Ўзи асрасин.\n949 марта ўқилди\nДругие материалы в этой категории: « Раҳмат сўзингга рози эмасман...\tМуваффақият ҳақида »


Ўзбекистонда 9 ойда жами 65,2 трлн. сўмлик қурилиш ишлари бажарилди | EFFECT.UZ\nЎзбекистонда 9 ойда жами 65,2 трлн. сўмлик қурилиш ишлари бажарилди\n. 17:20 | 23.10.2020\nДавлат статистика қўмитасининг маълумотларига кўра, жорий йилнинг январь – сентябрь ойларида, Ўзбекистон Республикасида жами 65,2 трлн. сўмлик қурилиш ишлари бажарилиб, ўсиш суръати 2019 йилнинг январь-сентябрь ойларига нисбатан 108,6 фоизни ташкил этди.\nРеспублика бўйича қурилиш ишларининг энг юқори ҳажми Тошкент шаҳрига тўғри келиб, 2020 йилнинг январь-сентябрь ойларида республика бўйича жами қурилиш ишларининг 20,5 фоизи ёки 13,4 трлн. сўмлик қурилиш ишлари бажарилди.\nШунингдек, Тошкент (7,1 фоиз) ва Бухоро (6,2 фоиз) вилоятларида ҳам бошқа ҳудудларга нисбатан кўпроқ қурилиш ишлари бажарилди.\nФОТО Келинлар намойиши, Трамп пули ва учар-амфибия – ҳафта сурати\nМаълумот ўз тасдиғини топмади. АОКА «UzAuto Motors»нинг ишини ўрганиб чиқди


Ер ости “Эверест”и номи учун кураш\nТошкент +23,5 °C\n12 Июл 2020 500 миллион долларлик битим имзоланди\n29 Авг 2019 1215\nЎзбекистондаги ғорлардан бири дунёнинг энг чуқур ғорларидан бири сифатида эътироф этилиши мумкин. Бу ҳақда Туризмни ривожлантириш давлат қўмитаси маълум қилмоқда.\nУрал спелеологлар уюшмасининг Россия геогафик жамиятининг қўллаб-қувватлаши остидаги Сурхондарё вилояти Чўли Баир тоғли массивидаги спелеологик экспедицияси сенсацион натижа билан якунланди. В.Логинов раҳбарлиги остидаги А.Вишневский номидаги ғорда (ЧБ-15) ўтган 20 кунлик экспедиция давомида “-1284 метр”лик чуқурликка эришилган.\nҒорнинг узунлиги 15 километрни ташкил қилган. Чўли Баирдаги ушбу ғор сув босган галереядан бошланиб, 20 метрлик қудуқ билан тугайди. Топографик съемка шуни кўрсатдики, ғор бугунги кунда Ўзбекистондаги ва умуман Марказий Осиёдаги энг чуқур ғор ҳисобланган, 1415 м амплитудага етган Бой-Булоққа жуда яқин келди. Бу икки ғорнинг бирлашуви феноменал чуқурлик – 2 километрдан ортиқни қайд этади ва бу уни А.Веревкин (2212м) ҳамда Крубер (2197м) ғорларидан кейин дунёнинг учинчи энг чуқур ғорига айлантиради. Назарий жиҳатдан массивнинг салоҳияти юқорида янги ғорларнинг аниқланиши ҳамда уларнинг бир улкан тизимга айланиши ҳисобига чуқурлиги жиҳатидан жаҳон рекордини ўрнатиш имконини яратади. Ғорлардаги тадқиқотлар 2020 йилда давом эттирилади.\n500 миллион долларлик битим имзоланди\nЎзбекистон ҳукумати ва Жаҳон банки мамлакат қишлоқ хўжалигини модернизация қили…\n14 Июн 2020 1790\n15 Июн 2020 1780\n23 Июн 2020 1775\n27 Июн 2020 1742\n24 Июн 2020 1726\n18 Июн 2020 1696\n27 Июн 2020 1421\n19 Июн 2020 1261\n3 Июл 2020 1182\n27 Июн 2020 1120\n18 Июн 2020 1070\n16 Июн 2020 940\n2 Июл 2020 830\n27 Июн 2020 791\n17 Июн 2020 732\n27 Июн 2020 717\n18 Июн 2020 700\n3 Июл 2020 679\n15 июндан бошлаб нима ўзгаради?\n14 Июн 2020 653


СЎНГГИ ҚЎНҒИРОҚ янги мактабда жаранглади\nКуни кеча республикамизнинг ҳамма бурчакларидаги таълим муассасаларида “Сўнгги қўнғироқ” тадбири ўтди. Бу кунни Сайрам тумани, Қорабулоқ қишлоғидаги “Далабозор” асосий ўрта мактаби ўқувчилари ўта интиқлик билан кутишди.\nСабаби, улар кўп йиллардан бери тор ва ноқулай синфхоналарда таълим олишар, кенг ва ёруғ биноларда ўқишни орзу қилишарди. Ниҳоят, қишлоқ ёшларининг орзуси амалга ошди.\nЎша куни 600 ўринли янги мактаб ўқувчиларга қучоқ очди. Янги таълим масканининг тантанали очилиш маросимида ҳозир бўлган вилоят ҳокими девони раҳбари А. Турғумбеков, Сайрам тумани ҳокими С. Сапарбаев, туман маслаҳати котиби Ж. Сулейменов ва бошқалар Элбошимиз томонидан ёшларнинг тўлақонли таълим-тарбия олишлари учун мамлакатимизда яратилаётган тегишли шарт-шароитларга тўхталишиб, бундай – ҳамма кулайликларга эга мактаб ўқувчилари фақат аъло баҳоларга ўқишлари кераклигини айтиб ўтишди.\n– Бугун сиз, азиз ўқувчилар ҳаяжонли лаҳзаларни бошдан кечираяпсизлар. Ривожланган давлатлардаги тенгдошларингиздан қолишмайдиган билимли, заковатли касб соҳиблари бўлиб етишишингиз учун пухта билим эгаллаш зарур. Уни эса фақат ҳозиргидай замонавий синфхоналардагина ола оласиз. Қолаверса, Элбошимиз уч тилни мукаммал эгаллаш кераклигини қатъий таъкидламоқда. Ўйлаймизки, энди сизлар Президентимизнинг ғамхўрлигига фақат аъло баҳолар билан жавоб берасиз. Янги илм маскани ҳаммамизга муборак бўлсин, – деди туман ҳокими Самат Айдарханули.\nЯнги мактаб пудратчи ташкилот – “Жаңа Арна 2002” МЧБ томонидан қисқа фурсат ичида қуриб битказилди. Смета қиймати 686387, 0 минг тенгега баҳоланган мазкур иншоотда қишлоқ ёшлари ҳам ўқиб, ҳам спорт билан мунтазам шуғулланишлари учун зарур шарт-шароитлар яратилган. Бунга зангори тасма тантанали қирқилгандан кейин синфхоналарни бирма-бир кўздан кечирган меҳмонлар яна бир карра амин бўлишди. Мактаб директори Ҳасан Бўтабеков қурувчилар қўлидан мактабнинг рамзий калитини оларкан, қишлоқ ёшларига замонавий, ҳамма қулайликларга эга шундай илм масканини тортиқ этгани учун вилоят ва туман раҳбарларига чин дилдан миннатдорчилик билдирди. Ўз навбатида мактаб ўқувчилари она-Ватан, билим ҳақидаги шеър ва миннатдорчилик сўзларини ўзбек, қозоқ, рус ва инглиз тилларида баён этишди.\nСуратларда: янги мактабнинг очилиш маросимидан лавҳалар.\nИслом НИЁЗАЛИЕВ, 2017-05-29, 13:02 148


Kutubxona - Muhammad Ochil. Shahar koʻrgan Shodiqul (hajviya) / Kiril\nSiz shu sahifadasiz: Muhammad Ochil. Shahar koʻrgan Shodiqul (hajviya) / Kiril\nАсар номи Шаҳар кўрган Шодиқул (ҳажвия)\nШаҳар кўрган Шодиқул (ҳажвия)\nМулла Мойлибойнинг кенжаси Шодиқул шаҳарда яшайди. Ўқитган ўқитувчилари: «Бу бола одам бўлмайди, ғирт чаласавод!» дейишарди. Йўқ, бинойидай... Ҳафта-ўн кунда, айниқса байрам, ҳайит кунлари «иномарка» машинасини «бип-бип»латиб келиб, қишлоқдошларнинг кўзини ўйнатиб кетади. «Нима иш қиласан шаҳарда?» деб сўраганларга кўкрак кериб: «Бизнес!» дейди-қўяди.\nШодиқул бу сафар катта акасининг: «Бобойнинг касали қўзилади... Дори-пори обке!» деган муждасини эшитибоқ йўлга чиқди. Келса, алдашмабди — «Бобой» чорпояда инқиллаб ётибди, ёнида эса қўшни қишлоқлик «фронтовой» жўраси Болта бақироқ шанғиллаганча ҳол-аҳвол сўраяпти:\n— Ҳа, буйтиб, бутти кериб, узала тушиб қопсан, мулла? Контужинг яна қўзиладими?\n— Бақирма-е! — Мойли бобо ёстиқнинг ғилофидан увада пахта олиб қулоғига тиқди. — Ҳали девдайман! Отамни биласан-а, юз ёшида нима қилган...\n— Биламан, биламан! — яна шанғиллади Болта бова. — Отанг Жовли бова ошнинг тагида қолган зиғир ёғга чой қўшмасдан ичган, ўлишидан ярим соат олдин энангга бир қозон кесган ош қилдириб, орқасидан олтита моякни хомлай...\n— Ҳа-а, ана! — Мулла Мойлибой кафтини чорпоя қиррасига тираб, ўмганини кўтарди. — Ана шу нафси бузуқлик, жўражон, менга ҳам отамдан ўтган. Касал бўлишимга сабаб, кеча Ғайбулла ғужала бор-ку... Эски «актив»лардан! Қадрдон-да энди... Ўшанинг неварасими-еварасими, ишқилиб бир чурвақаси армиядан келган экан. Эй-й... ҳозирги замоннинг жигитларига нима бўлган-а?! Бир дошқозон паловнинг ярми, мантининг тўрт-беш қасқони, икки товоқча яхна... шундайгина қўл урилмасдан қоб кеца бўлама! Ўлай агар, шу жигитларни қўшга қўшсанг ўн метр юрмай бути шишиб қолади-ёв. Лекин, бир яшик ҳалиги «шайтоннинг суви» бор-ку, ўшандан томчи ҳам қолмади!\n— Нима? — бақириб юборди Болта бақироқ. — Мулла бўла туриб, сен ҳам ютдингми?\nМулла Мойлибой ўзини қайта ёстиққа ташлаб, беҳол бош чайқади.\n— Томчи қолмаган бўлса, балони ютаманми? Қайтага исроф бўлмасин деб, Ғайбулла ғужала билан қолган ош, манти, яхнани... қуруқ тушираверибмиз, лаппа-лаппа ютаверибмиз...\nБеморнинг хасталиги эсига тушиб кетдими, бу сафар кўзини юмганча инқиллади.\n— Вой-й, жоним-ай! Вой, энажон-ай... Ғайбулла ғужала ғирромлик қилдими ё ўша кунлари мазам йўқмикан, ишқилиб, чатоғим чиқиб қолди-да, жўражон! Давлениям кўтарилди... Нечаво... Мана, шаҳардан Шодиқулим келди, ўзи тузатади! Аканг айтган дорини обкелдингми, тойчоқ?\n«Тойчоқ» — тўрт болалик шаҳарлик ўғил Шодиқул кисса кавлади.\n— Мана, ўзиям импортнийси.\nБолта бобо Шодиқулнинг елкасига қоқди.\n— Баракалла! Мулла, шу улинг сенга кўп меҳрибонда-а? Бир марта мени ҳам мошинада истансагача чиқариб қўйган. Қани, Шодиқул отангга дорини ичир... Бизди гурунгимиз кейин қизийди.\nШодиқул олиб келган дорисининг «ёрлиғи»ни ўқиб, ичиришга тадорик кўра бошлади.\n— Ота... Бу шишачадаги суюқликни овқатдан ярим соат олдин ичиш керак экан. Рецептида шундай ёзишган. Шўрваям пишиб қолди. Xўш-ш, ош қошиқда... Болта бова, анови алюмин қошиқни узатворинг... Ота, энди оғизни катта очинг! Йўқ, шошмай туринг. Бу ерда ёзилишича... Болта бова қошиқни ушлаб турингчи...\nШодиқул эгилиб отасининг елкасидан тутганча уч маротаба қаттиқ-қаттиқ силкилади. Мулла Мойлининг бошидаги қалпоғи учиб гиламга тушди. Оғзи ланг очилиб қолган Болта бақироқ шоша-пиша Шодиқулнинг билагига тирмашди.\n— Э-е-е! Эсинг жойидами, сен баччани! Касал одамни-я?\nШодиқул Болта бовага таънали боқди.\n— Соддасиз-да отахон, керак бўлгандан кейин силкилайман-да!.. Мана, дорининг қоғозига отнинг калласидай қилиб ёзиб қўйишибди: «Ичишдан олдин уч-тўрт маротаба силкитилсин!» деб. Энди тушунгандирсиз?! Қани ота, оғизни очинг...\nМулла Мойли дорини ичгач, ўғлига меҳр билан қараб қўйди. Болта бова ҳам қойил қолганини яширолмади.\n— Ҳа-а... Бежизга шаҳар кўрмаганда-а!..\n"http://www.kutubxona.com/wiki/index.php?title=Muhammad_Ochil._Shahar_koʻrgan_Shodiqul_(hajviya)_/_Kiril&oldid=14578" dan olindi


Таҳийятул масжид намози қандай намоз? У қайси пайтларда ўқилади? - HIDOYAT.UZ\nАсосий саҳифа FAQ Таҳийятул масжид намози қандай намоз? У қайси пайтларда ўқилади?\nЧоп этилди Mart 12, 2019 Таҳийятул масжид намози қандай намоз? У қайси пайтларда ўқилади?da fikr bildirishni o'chirish\nعَنْ أَبِي قَتَادَةَ السَّلَمِيِّ رَضِيَ اللّهُ عَنْهُ أَنَّ رَسُولَ اللَّهِ صَلَّى اللَّهُ عَلَيْهِ وَسَلَّمَ قَالَ: «إِذَا دَخَلَ أَحَدُكُمُ الْمَسْجِدَ فَلْيَرْكَعْ رَكْعَتَيْنِ قَبْلَ أَنْ يَجْلِسَ» (مُتَّفَقٌ عَلَيْهِ).


Бу ерда Андижонга Олтинкўл туманидан кириш 36-йўл патрул пости бор эди.\nЎзбекистон президенти Шавкат Мирзиёевнинг вилоятлар ўртасидаги йўл-патрул постлари ҳаддан зиёд кўплигини танқид қилгандан сўнг, Озодлик олган маълумотларга кўра, бир қатор вилоятларнинг ички йўлларидаги айрим постлар қисқартирилди. Бироқ вилоятлар чегарасидаги постлар ҳануз ишлаб турибди.\nАндижон шаҳридаги киракашлардан бирининг айтишича, президент танқидининг эртаси куни, 23 декабрда Олтинкўл туманидан Андижон шаҳрига кириш йўл-патрул пости олиб ташланган:\n“Бу ГАИлар кечаю-кундуз машиналарни тўхтатиб, турли хил баҳоналарни қилиб ҳайдовчиларнинг пулини шиладиган пост эди. Ҳозир бу постнинг будкалари ҳам олиб ташланди. Шунингдек, Боғишамолдан чиқувчи 41 йўл-патрул постида ҳам ГАИлар йўқ, битта мелиса турибди, холос. Ҳайдовчилар хурсанд бўлиб қолди”, деди андижонлик киракаш.\nАммо, Андижон вилоят ички ишлар бошқармасида ишлайдиган мулозим, туманлараро постлар ҳали турганлигини айтди:\n“Ҳали Асака-Қува, Шаҳрихон-Қува, Шаҳрихон-Бўз, Асака-Марҳамат туманлари орасидаги постлар ишлаб турибди. Буларни қолдириш ёки олиб ташлаш масаласи муҳокама қилиняпти”, деди мулозим.\nБухоро вилоят ички ишлар бошқармаси, Йўл ҳаракати хавфсизлиги бўлимининг ўзини таништирмаган мулозими вилоятга кирадиган ва чиқадиган йўлларга қўйилган барча постлар олиб ташланганини айтди:\n“Бухоро вилоятида учта катта пост: Сармижон, Қизилқум ва Чўлқувар постимиз бор эди. Уччаласида ҳам ходимлар олиниб, йўллар очиб ташланди”, деди мулозим.\nСурхондарё вилояти ички ишлар бошқармасининг ўзини таништирмаган мулозимининг айтишича, вилоят бўйича олтита пост қолган холос:\n“Сурхондарё Тожикистон ва Афғонистон билан чегарадош бўлганлиги сабабли йўл-патруль постлари, блок постлар жуда ҳам кўп эди. Куни-кеча президентимиз танқидидан сўнг, Ички ишлар бошқармаси бошлиғи, миллий хавфсизлик хизмати вакили ва бошқа раҳбарлар билан маслаҳат кенгаши ўтказиб, шу постларнинг энг зарурларини қолдириб, олтита қолдирдик холос”, деди мулозим.\nАммо, Ўзбекистоннинг ҳамма вилоятлари орасидаги йўл-патрул постлари олиб ташланмаган.\nСирдарёлик киракаш Иномжоннинг айтишича, Тошкент ва Сирдарё ички ишлар мулозимлари президент топшириғини бажаришга шошилмаяпти:\n“Бугун ҳам Ховосдан Тошкентга бориб келдим. Ҳеч қандай ўзгариш йўқ. Постлар аввалгидай ишлаяпти”, деди Иномжон.\nМамлакат ичкарисида божхона пости нега керак?\nСурхондарё вилоятининг Дарбанд йўл-патрул постида божхона назорати пункти ҳам амал қилади.\nОзодликка илгари шикоят қилган ҳайдовчилар мамлакат ичкарисида божхона постининг бўлишидан норозилик билдирган эди.\nОзодлик бу саволга жавоб олиш учун Ўзбекистон Божхона қўмитасининг божхона назоратини ташкил этиш бошқармаси мулозими билан боғланди.\nЎзини таништирмаган мулозим, бу постдаги божхона назорати пункти Ўзбекистон марҳум президенти Ислом Каримов қарори билан ўрнатилгани айтди.\nМулозим мамлакат ичида божхона назорати пости ўрнатиш қанчалик мантиққа тўғри келиши ҳақидаги саволни жавобсиз қолдирди.\nЎзбекистон марҳум президенти Ислом Каримовнинг 2016 йилнинг 9 июнь сонидаги 193-қарорига мувофиқ “Дарбанд” божхона пунктининг фаолияти фақат “Термиз-Қарши” йўналишида ҳаракатланаётган автотранспорт воситаларида уларни мобил инспекция-текшириш комплексидан фойдаланган ҳолда текшириш йўли билан контрабандани аниқлаш ва олдини олишга йўналтирилиши белгиланган.


“СОДИҚ ЧАВАНДОЗ” 23-қисм - Favvora | билим чашмасидан отилган фаввора\n2016-07-17 2002 Ko'rilgan Содиқ чавондоз 2\nфаросат ҳақидаги Қуръон ва ҳадисларда, ҳамда уламолар қовлларида келган далилларни сабоқ қилиб ўта бошлади:\n“Абу Саъид ал-Худрий розияллоҳу анҳудан ривоят қилинганки: Росулуллоҳ соллоллоҳу алайҳи васаллам: “Муъминнинг фаросатидан қўрқинглар! Албатта у Аллоҳнинг нури билан қарайди”, дедиларда, ’’Албатта, бу (ҳодиса) да фаросатли кишилар учун оят ибратлар бордир’’, деган оятни ўқидилар’’\nШу тарзда Қобил ҳожи оға Аминга таҳсил бера бошлади. Кейинги куни ҳам Амин унинг ҳузурига келгач, кечаги мавзунинг қолган жиҳатларини сўзлашга тушди:\nЮсуф давридаги Азиз. У аёлига: “У (Юсуф) ни яхшилаб жойлаштиргин! Шояд бизга фойдаси тегса ёки уни ўзимизга фарзанд қилиб олсак”, деган эди.\nШуъайбнинг қизи отасига Мусо ҳақида: “Уни ижарага олсангиз!” деган эди.\nДарҳақиқат Аллоҳ Хақ Таъоло иймон аҳлига ана шундай фаросатни ато этдики, у хислат иймонсизларда топилинмас, ноёб хилқатдир. Шунинг учун иймонсизлик-кўзнинг кўр бўлуви, қулоқнинг кар бўлуви каби хақни ажратолмаслик, тўғриликка юра олмаслик дардига мубтало этади. Иймонсизлик оқибатида қанчадан-қанча қавм, кимсалар сиротул –мустақийм йўлидан тойилдилар, Ягона илоҳга сиғиниш ва иймон-ислом мазасини тотгувчи бўлмадилар. Иймонлилар эса иймон лаззатини тотиш билан бирга қувватли зеҳн, мустаҳкам ақл-идрок ва фаҳм-фаросатга ҳам муяссар этилдилар” – дея диққат билан ўтирган Аминга уқтирган бўлди Қобил ҳожи оға.


21:06 / 21.05.2016 2031 pdf Ўқиш режими + -\nСавол: Ассаламу алайкум, ҳурматли Шайх Ҳазратлари! Итернет орқали таълим олиш ҳақида эшитиб жудаям хурсанд бўлдик. Инша Аллоҳ яқин кунлар ичида бу ишларни ҳам йўлга қўясизлар, деб дуодамиз. Аллоҳ бу хайрли ишларингизга Ўзи мададкор бўлсин ва бу ишларни амалга оширишни Ўзи осон айласин. Интернет орқали таълим олиш ҳақида фикр билдирмоқчиман. Таълим тажвид қоидалари билан фиқҳ бўйича олиб борилса, деган ниятда эдим. Ундан ташқари яна ўқувчиларни қай даражада ўзлаштираётганларини назорат ҳам қилиниб турилса яхши бўларди. Масалан турли вазифалар берибми ёки тест синовлари ўтқизилибми, шунга ўхшаш имтихонлар. Имтихондан ўтган аъзолар ўқишни давом эттираверишади. Бу менгинг ожизона фикрим. Хато ва камчиликлар бўлса узр. Аллоҳ сизу бизни Ўзи паноҳида асрасин!\nЖавоб: Ташаккур! Тез кунларда маслаҳат ва ҳаракатни бошлашни ният қилиб турибмиз. Олдин техник имкониятлар ва тайёргарлик кўрилади. Кейин устозлар. Сиз айтган дарслар бизнинг ниятимизда ҳам бор. Яна маслаҳат қиламиз. Дуо қилиб туринглар.\n21:06 / 22.04.2016 1774\n21:07 / 22.05.2016 1938\n1926 18:56 / 24.04.2016\n2231 16:15 / 27.04.2016\n2779 19:07 / 24.04.2016\n2384 20:04 / 27.04.2016


Президентлар: 32 йилга чўзилиб кетган «тўрт...\n30.09.2018 16:23 1 555\nБугунги кунда дунёда монархиялар сони бармоқ билан санарли, шулардан ҳам икки-учтасида ҳокимият монархнинг қўлида. Халқ ёки парламент маълум муддатга сайловчи президентлар бошқарувидаги республикалар эса жуда кўп. Дарвоқе, муддат ҳақида.\nФуқаролар урушидан сўнг 1986 йили Уганда президентига айланган Йовери Кагута Мусевени биринчи расмий нутқида ўз ҳукумати то янги конституция қабул қилингунича тўрт йил туришини айтган эди, аммо, мана 32 йилдирки, у жойини бўшатгани йўқ. Мусевени ҳозир 74 ёшда.\nТеодоро Обианг Нгема Бмасого (76 ёшда) Экваториал Гвинеяни 1979 йил 3 августидан бери бошқармоқда. У ҳарбий тўнтариш орқали ўз амакиси Франсиско Масиас Нгема Бийого ўрнига президент бўлган. Обианг 39 йилдан бери давлатни бошқаряпти.\nПоль Бийя эса 1982 йил 6 ноябрида, Аҳмаду Ахиджо кутилмаганда истеъфо берганидан сўнг президентлик лавозимини эгаллаган. Ўшанда у 49 ёшда эди, ҳозир эса 85 ни қоралади. Ўтган 36 йилдан бери у Камеруннинг яккаю ягона президенти бўлиб турибди.\n«Топ-10»га кирувчи президентлар неча ёшда?\nПоль Бийя (Камерун) — 85 ёшда\nАбдул Азиз Бутефлика (Жазоир) — 81 ёшда\nНурсултон Назарбоев (Қозоғистон) — 78 ёшда\nТеодоро Обианг (Экваториал Гвинея) — 76 ёшда\nЙовери Мусевени (Уганда) — 74 ёшда\nИсайяс Афеверки (Эритрея) — 72 ёшда\nИдрис Деби (Чад) — 66 ёшда\nЭмомали Раҳмон (Тожикистон) — 65 ёшда\nВладимир Путин (Россия) — 65 ёшда*\nАлександр Лукашенко (Беларусь) — 64 ёшда.\n*Эмомали Раҳмон (1952 йил 5 октябрда туғилган) Владимир Путин (1952 йил 7 октябрда туғилган)дан икки кунлик катта.\nПутин Президент мусевени поль бийя\nЖамият Кеча, 19:52\nСодиқ Сафоев, Муса Ерниязов, Зайниддин Низамходжаев...\nЖамият Кеча, 19:00\nЖамият Кеча, 18:19\nИчки ишлар вазирининг собиқ биринчи ўринбосари «Маҳалла» кенгаши раиси бўлади


Италияда Ўзбекистон тўқимачилик саноати имкониятлари тақдим этилди\nИталиянинг Турин шаҳридаги Марко Поло галереясида Ўзбекистон тўқимачилик саноати салоҳиятининг тақдимоти бўлиб ўтди.\nМамлакатимизнинг Римдаги элчихонаси ҳамда Италиянинг “Beltepa” маданий уюшмаси ҳамкорлигида “Osiyo Ramzi” Ўзбекистон модельерлар ва дизайнерлар ассоциацияси кўмагида уюштирилган мазкур тадбир доирасида Ўзбекистон енгил саноат маҳсулотлари экспозицияси ҳам ташкил қилинди. Унда атлас, адрас, бахмал, сўзана ҳамда бошқа миллий газламалар ва ўзбек каштачилигининг намуналари намойиш этилди.\nТадбирда замонавий саноат корхоналарига эга бўлган Ўзбекистон халқ ижодиётининг юксак маданияти ҳамда кўҳна халқ амалий санъати ўлкаси сифатида ҳам ном қозонгани айтиб ўтилди. Шу ўринда ҳунармандлар, миллий матоларни яратиш устида иш олиб бораётган ёш дизайнерлар давлат томонидан ҳар томонлама қўллаб-қувватланаётганига алоҳида урғу берилди.\nТақдимот қатнашчилари ўзбек тўқимачилари ишлаб чиқараётган газламалар сифати, ранглари жилосини юқори баҳолашаркан, улар жаҳон андозаларига жавоб беришини таъкидладилар. Италиялик экспертларнинг фикрича, Ўзбекистон енгил саноат маҳсулотларининг Европа бозорларига экспорти кўламларини кенгайтириш борасида улкан салоҳиятга эга.\nТақдимот якунлари бўйича “Beltepa” маданий уюшмаси ва Марко Поло галереяси “Osiyo Ramzi” ассоциацияси кўмагида 2018 йили Ўзбекистон тўқимачилиги тақдимотини ҳамда Италиянинг Турин ва Бергамо шаҳарларида “Ўзбек матолари ҳамда миллий либос-ларининг кўркамлиги” деб номланган кўчма кўргазмани ташкил қилиш тўғрисидаги келишувга эришилди.\nШу билан бирга, 2017 йил ноябрь ойида бўлиб ўтадиган Тошкент мода ҳафталигида туринлик олти нафар дизайнернинг қатнашиши ва келгуси йили Турин мода ҳафталигида ўзбек дизайнерларининг иштироки режалаштирилди.\nТақдимотда “Жаҳон” ахборот агентлиги мухбири италиялик айрим мутахассислар билан суҳбатлашди.\n— Маълумки, Ўзбекистон енгил саноат соҳасининг дунёдаги йирик марказларидан бири ҳисобланади, — деди “Beltepa” маданий уюшмаси раиси А. Алотто. — Тошкентда етакчи маҳаллий ҳамда хорижий мутахассислар иштирокида мода ҳафталикларининг ўтказилиши Италияда ўзбек фэйшен-индустриясига, “люкс” туркумли либосларга бўлган қизиқишни янада оширди. Шуниси қувонарлики, тадбирларда Италия Мода палатасининг фахрий президенти Марио Бозелли, Антонио Замбелли сингари таниқли дизайнерлар ҳам қатнашдилар.\nЎзбекистонлик мутахассислар ўз эътирофини топган мактабларнинг биронтасига ҳам ўхшамайдиган ўзига хос мода услубини яратишга муваффақ бўлдилар ва бу билан жаҳон мода оламида ҳурмат қозондилар. Бугунги кунда дунёга машҳур “Gucci” ҳамда “Cavalli” сингари мода уйлари ўзбек матоларидан кенг фойдаланмоқда.\nЎзбекистон тўқимачилик маҳсулотлари, асосан, маҳаллий пахта, ипак ва жундан тайёрланаётгани уларнинг юқори даражасини белгилаётгани баробарида, европалик харидорларни ҳам ўзига кўпроқ жалб қилаяпти.\n— Тақдимотда биз ўзбек матолари тарихи бўйлаб қизиқарли саёҳат иштирокчилари бўлдик, — деди Марко Поло галереяси директори М. Бруно. — Ўзбек халқи ўзининг бой маданий меросини қандай сақлаб қолгани ҳамда оммалаштиргани кишида ёрқин таассурот уйғотади. Шунинг учун ҳам улар хорижлик сайёҳларни ўзига тортади. Шубҳа йўқки, анъанавий ҳунармандчилик билан бирга, юқори сифатли тўқимачилик ишлаб чиқариши ва замонавий мода услублари ҳам Ўзбекистоннинг жаҳон миқёсида янада кўпроқ танилишига, маҳсулотларининг экспорт кўламини кенгайтиришга кўмаклашади.\nИшончим комилки, биз 2018 йили Турин ҳамда Бергамо шаҳарларида ўтказишни режалаштираётган тадбирлар ўзбек дизайнерларининг Италия ва умуман, Европа бозорларига янада чуқур кириб боришида асқатади.\nМазкур рукндаги бошқа мақолалар: « «The Diplomat» замонавий Ўзбекистон ҳақида\tЮртимизда яратилаётган кенг имкониятлар Токиода муҳокама қилинди »


ЎЗБЕКИСТОН МАДАНИЙ МЕРОСИ – УЧИНЧИ РЕНЕССАНС ПОЙДЕВОРИ – Bong.uz\njamiyat Sentabr 15, 2021 1 min read\n204 total views, 8 views today\nЎзбекистон уч минг йиллик улуғвор ва муҳташам тарихга эга. Юртимизда жаҳоншумул цивилизациялар, йирик империялар, ҳавас қилса арзигулик шаҳарлар ва бебаҳо меъморий обидалар вужудга келган ҳамда яратилган. Айниқса буюк аждодларимиз томонидан яратилган тенгсиз маданий мерос инсоният тарихида ўчмас из қолдирга. Ана шундай улуғвор ва бой маданий меросни асраб-авайлаш, ўрганиш ва уни оммалаштириш бўйича кейинги 5 йил ичида Президентимиз Шавкат Мирзиёев ташаббуси билан жуда катта кўламдаги ишлар амалга оширилди. Айниқса, давлатимиз раҳбарининг БМТ Бош ассамблеяси 75-сессиясида илгари сурган бир қатор ташаббуслари ичида халқимиз маданияти ва тарихини оммалаштиришга қаратилган маданий форум ўтказиш таклифи халқаро ҳамжамият, хусусан ЮНЕСКО томонидан қизғин қўллаб-қувватланди.\nПрезидентимизнинг мазкур ташаббуси асосида жорий йилнинг 15-сентябрь куни Хива шаҳрида “Марказий Осиё цивилизациялар чорраҳасида” маданий форуми бўлиб ўтади. Ушбу йирик халқаро анжуманга мамлакатимиз ҳукумати пухта тайёргарлик кўрди. Ушбу маданий форум доирасида Ўзбекистон Республикаси Ҳукуматининг ташкилий ва молиявий кўмагида Ўзбекистон Маданий меросини ўрганиш, сақлаш ва оммалаштириш бўйича Бутунжаҳон жамиятининг V Конгресси Тошкент шаҳрида бўлиб ўтди.\nКонгресс ишида 40 та мамлакатдан 250 нафардан зиёд шарқшунос, тарихчи, археолог, санъатшунос олимлар, ихтисослаштирилган илмий муассасалар мутахассислари ва маҳаллий ҳамда хорижий оммавий ахборот воситалари вакиллари иштирок этишди. Улар ичида 9 нафар академик, 63 нафар фан доктори, 66 нафар профессор, 28 нафар доцент, 28 нафар фан номзоди ҳамда, 40 нафар музейлар, кутубхоналар, илмий ташкилотлар раҳбарлари иштирок этишди. Анжуманда 100 га яқин маърузалар тингланди. Ўзбекистон Маданий меросини тадқиқот қилишга қаратилган бундай кенг кўламдаги маърузалар мамлакатимиз илмий ва ижтимоий ҳаётида ёрқин воқеа бўлди.\nКонгресс доирасида «Ўзбекистоннинг 300 буюк дурдона қўлёзмалари» номли фотокўргазма, Риштон кулолчилик буюмлари кўргазмаси, Шаҳрисабз ва Самарқанд ёдгорликларига виртуал саёҳат «Замонавий илм-фанда 3D-технологияси» видеоарт кўргазмаси, Ж. Усмоновнинг «Алишер Навоий шеърияти» суратлар кўргазмаси, археолог, Ўрта Осиё маданияти тадқиқотчиси Леон Семёнович Баршевскийнинг охирига, «Ўзбекистон тарихи фотосуратларда», «Марказий Осиё картографияси: фан ва геосиёсат ўртасида» фотокўргазмалари, Ўзбекистон Республикаси Миллий банкининг нумизматик тўплами кўргазмаси ва бошқа кўплаб тадбирлар бўлиб ўтади.\nШунингдек, буюк ҳукмдор ва аллома Мирзо Улуғбекнинг “Ҳаракатсиз юлдузлар китоби”нинг факсимеле нашрини тақдимоти Конгрессда сенцацион воқеа бўлди. Австрияниг “Mueller&Shindler” нашриёт уйи ва Ўзбекистон Маданий меросини ўрганиш, сақлаш ва оммалаштириш бўйича Бутунжаҳон жамияти томонидан тайёрланган бу ноёб китоб мамлакат олимлари ва жамоатчилигининг ҳайратига сабаб бўлди. Бу қўлёзма Франция Миллий кутубхонасида сақланади. Бу улуғвор қадимий қўлёзмаларимизнинг еттинчи факсимеле нашри ҳисобланади.\nКонгрессда асосий воқеаларидан яна бири “Ўзбекистон маданий мероси жаҳон тўпламларида” китоб альбомининг 50 томи тақдимотидир. Бундан ташқари Янги 6 та альбом нашр этилди. Улари орасида 4 та Ўзбекистон санъат дурдоналари альбоми, 1 та Риштон кулолчилигига бағишланган иллюстрацияли альбом ва 1 та Камолиддин Беҳзод миниатюраларини ўз ичига қамраб олган альбом бор.\nКонгресснинг энг муҳим ва ёрқин воқеаси – Ўзбекистон маданият меросини ўрганиш, сақлаш ва оммалаштириш бўйича Бутунжаҳон жамияти аъзолари “Ўзбекистон маданий мероси – Янги Ренессанс пойдевори” V конгрессида Ўзбекистон Республикаси Президенти Шавкат Мирзиёев номига мурожаат қабул қилиши бўлди.\nМурожаатда, биз, дунёнинг турли мамлакатлари – Европа, Осиё ва Америкадан келган мутахассислар, Сизнинг маданий меросни асраш борасидаги ноёб ташаббусларингизни ҳар томонлама қўллаб-қувватлашга тайёрмиз. Ўзбекистоннинг маданий меросини ўрганиш соҳасида иш олиб борар эканмиз, ҳар биримиз Ўзбекистон ҳудудида бронза давридан бошлаб, қадим замонлардан буён ривожланиб келган энг бой маданиятнинг қадр-қимматига ишонамиз. Бу мамлакатнинг энг бой маънавий ва моддий мероси жаҳон цивилизацияси учун абадий қадриятдир.Ўзбекистонда Учинчи Ренессанс учун шароит яратиш учун қаратилган миллий ғоя, аввало пухта ўйланган маданий сиёсатга асослангани чуқур ҳурматга лойиқ. Айнан маданият мамлакатнинг тикланишига, жамият маънавиятининг юксалишига, одамларнинг, айниқса ёш авлоднинг ватанпарварлик рухида тарбиялашга асос бўлади. Ўзбекистонда миллий маданият соҳасида тизимли ислоҳотлар туфайли қадимий ёдгорликларни кенг миқёсда тиклаш ва ўрганиш ишлари олиб борилмоқда, илмий ва маърифий ишлар янги куч олмоқда, халқ ижодиёти ҳамда номоддий меросни асраб-авайлаш давлат даражасида қуллаб-қувватланмоқда, деб алоҳида таъкидланади.\nБутунжаҳон жамиятнинг IV Конгрессида кейинги 5 йилликка мўлжалланган “Йўл харитаси” қабул қилинган эди. Ушбу ҳужжатда 100 дан зиёд лойиҳаларни амалга ошириш режалаштирилган. Хусусан, Бутунжаҳон жамияти аъзолари истиқболдаги бир йил ичида Ханенко номидаги Украина музейи, Россиянинг давлат Эрмитажи, Венгриянинг музей ва кутубхоналари, Хитойнинг илмий ташкилотлар тўпламлари, Бирлашган Араб Амирликлари ва бошқа бир қатор мамлакатларнинг илмий ва шахсий коллекцияларида сақланаётган маданий ёдгорликларимизни “Ўзбекистон маданий мероси жаҳон тўпламларида” китоб альбомларининг навбатдаги томларида нашр қилиш режалаштирилди. Бундан ташқари Бухоро ва Термиз шаҳарлари музейларида сақланаётган Маданий меросимиз ҳам алоҳида китоб альбом шаклида чоп этилади. “Энг қадимги даврлардан ХХ асргача марказий Осиё Картографияси” номли ва бошқа бир қатор лойиҳалар ҳам муҳокама қилиниб, амалий ишга киришилди.\nКонгресс якунида Бутунжаҳон жамияти аъзолари ва лойиҳаларда фаол иштирок этган хорижий ва миллий олимлари “Ўзбекистон маданий мероси жаҳон тўпламларида” китоб-альбомларининг 50 томи билан тақдирланди.\nЎзбекистон Ҳукумати қўллаб қувватлаши билан ўтказилган V конгресс Ўзбекистон маданий меросини ўрганиш, сақлаш ва оммалаштириш бўйича Бутунжаҳон жамияти ва Ўзбекистон электрон оммавий ахборот воситалари миллий ассоциацияси томонидан ташкиллаштирилди ва ЮНEСКО, Туризм ва спорт вазирлиги, Маданият вазирлиги кўмагида ўтказилди.\nШуни алоҳида таъкидлаш лозимки “Ўзбекистон маданий меросини жаҳон тўпламларида” лойиҳаси ва конгрессларни ташкил этишда лойиҳа ишга тушган биринчи кунларданоқ «Eriell Group» нефть сервис ҳомий ва ҳамкор сифатида фаол қатнашиб келмоқда. Мазкур ташкилот ёрдами билан кўплаб олимлар ва журналистлардан иборат илмий-ижодий гуруҳлар 100 дан зиёд ишчи сафарларида бўлишди, бир қатор йирик халқаро меди ивэнтлар ва бошқа ўнлаб тадбирлар ташкил этилди.\nPrevious Тошкентда “Россия ва Ўзбекистон ҳамкорлигининг янги тарихий босқичидаги тараққиёт ва хавфсизлик таҳдидлари” мавзусида халқаро конференция ўтказилади.\nSentabr 5, 2021 jamiyat


Эзгулик барҳаёт — Ishonch Gazetasi\nЎзбекистон касаба уюшмалари Федерацияси мутасаддилигидаги Хотин-қизларнинг муаммоларини ўрганиш ва ҳал этиш, уларни моддий ва маънавий қўллаб-қувватлашга қаратилган чора-тадбирларни амалга ошириш бўйича Республика Ишчи гуруҳи ўтган ҳафтада Қашқадарё вилоятида бўлиб, қишлоқ ва маҳаллалардаги хотин-қизлар муаммоларини ўрганишди.\nҚуйида баъзи бир ўрганиш натижаларини баён қиламиз…\nШаҳло Шоҳимардонова Касби тумани «Пандирон» маҳалласида яшайди. Ўғли Жасурбек ногирон. Ўн йилки, бемор фарзандига парвона бўлаётган она яратгандан фарзандига шифо сўрайди. Дорихоналарга бош суқади. Дорига эса пул керак. Ўзи ишсиз. Ваҳоланки, тиббиёт билим юртини тугатган.\nМутасаддилар хулосасига кўра, Шаҳлохонга тикув машинаси олиб бериладиган бўлди. Қўлидан тикиш-бичиш келар экан. Ҳам боласига қарайди, ҳам ҳунари орқасидан тўрт-беш сўм топади.\nШу маҳаллада яшовчи Саида Бегалованинг икки нафар фарзанди бор. Боқувчиси йўқлиги учун Саида ҳатто 2019 йил учун ер ва мол-мулк солиғини ҳам тўлай олмаган.\nЁш она аҳволини баён қилиб, ишчи гуруҳ аъзоларидан тикув машинаси олишда ёрдам сўради. Чеварлиги ортидан рўзғор тебратмоқчилигини айтди. Ҳарна-да…\nПандиронлик Улғуза Хушвақтованинг эри иккинчи гуруҳ ногирони. Уч нафар фарзанди бор.\n– Уйимиз шиферланмаган. Ёғингарчилик бўлганда чакка ўтиб, безорижон қилади, – дейди Улғуза ишчи гуруҳ аъзоларига. – Эримнинг 317 минг сўм ногиронлик нафақаси рўзғорга урвоқ ҳам бўлмаяпти. Бу ёқда уй-жойни кадастр қилиш керак. Хуллас, бошим қотиб қолди…\nИшчи гуруҳ аъзолари тавсиясига кўра, бу оиланинг уйи таъмирлаб бериладиган бўлди. Шунингдек, кадастр ҳужжатлаштириш ишлари ҳам ҳал этилади.\n«Денов» маҳалласида яшовчи Олтин Муртозаеванинг фарзанди мактабда 8-синфгача ўқиди. Чунки 15 ёшида кўзи кўрмай қолди. Бош мия қисмидаги ўзгариш шундай оқибатга олиб келди. Онаизорга фарзандини даволатиш учун ёрдам кўрсатиладиган бўлди.\n«Касби» маҳалласида яшовчи Гулсара Раимова юрак хасталиги бўйича доимий даволаниб келади. Гулсаранинг талабига кўра, энди унга ногиронлик аравачаси берилади.\n«Пахтакор» қишлоқ фуқаролар йиғинида яшовчи Турсуной Азизованинг оилавий шароити оғир. Боқувчиси йўқ. Қизи ва ўғли билан шароити деярли йўқ бўлган хонада яшайди. Уйнинг том қисми шифер қилинмаган. «Пол» ва «потологи» йўқ. Иситишга ҳам имкон йўқлигидан қишда анча қийналишди.\nОиланинг уйи таъмирлаш дастури лойиҳасига киритилди. Қизи Хуршида Самарқанд педагогика коллежини тамомлагани боис, уни иш билан таъминлашга кўмаклашиш тумандаги мактабгача таълим бўлимига тавсия этилди.\n«Дўстлик» МФЙда яшовчи Соҳиба Маҳмудова сурункали бронхиал астма билан оғрийди. Унга баҳаво табиат қўйнида муолажа айни муддао. Шу боис, Жиззахдаги «Зомин» сиҳатгоҳига йўлланма ажратиш Қашқадарё вилояти касаба уюшма ташкилотлари бирлашмаси зиммасига юкланди.\nДилбар Рашидова «Оқ булоқ» ҚФЙ ҳудудидаги Пахтачи қишлоғида собиқ сув тозалаш мажмуасининг яроқсиз биносида уч нафар вояга етмаган фарзанди билан яшаб келмоқда. Шунга ҳам икки йил бўлибди. Гарчи олти сотих ер майдони бўлса-да, қўли калталик қилса, нимаям қиларди…\nИшчи гуруҳ хулосасига кўра, Дилбархонга уй-жой қуриш учун қурилиш материаллари ажратиладиган бўлди.\nИшчи гуруҳ аъзолари «Талишбе» маҳалласида яшовчи Феруза Исломова билан суҳбатлашганда аёлнинг эри «сурункали гномерунонефрит гипертоник шакли буйраклар иккиламчи бужмайиши» ташхиси билан касалланганини айтди. Оила бошлиғининг шифо топиши учун жарроҳлик амалиёти зарур экан. Бунга эса маблағ керак… Ферузахон турмуш ўртоғига бир буйрагини беришга розилигини айтганида, аёл зотининг нақадар буюк хилқат, соҳиби жасорат эканига яна бир бор амин бўлдик.\nБундай ўрганишлар нафақат Касби туманида, балки вилоятнинг барча маҳаллаларида олиб борилди. Ҳар бир хотин-қизнинг манфаатлари йўлида чора-тадбирлар белгиланди.\nМухтасар айтганда, минглаб хотин-қизларнинг турмуш тарзини яхшилаш, уй-жойларини таъмирлаб бериш, узоқ йиллардан буён сурункали хасталиклардан қийналаётган опа-сингилларнинг даволанишига кўмаклашиш бўйича дастур шакллантирилди. Қилинажак ишлар режалаштирилди.


Мамлакатда бугунга қадар 10,5 миллион нафардан ортиқ шифокор коронавирусга қарши эмланди. Аммо уларнинг фақат 1,2 миллион нафаригина маҳаллий вакцина билан эмланишга рози бўлган. Қолганлар AstraZeneca вакцинаси билан эмланган.\nҲиндистонда тиббиёт ходимлари коронавирусга қарши маҳаллий COVAXIN вакцинаси билан эмланишни истамаяпти, деб ёзади Hindustan Times нашри.\n"Бунга COVAXIN синов вакцинаси бўлганлиги ва учинчи синов босқичидан ўтказилмаганлиги тўғрисидаги баҳслар сабаб бўлди", - деди Махараштра штати ҳукуматининг эмлаш стратегияси бўйича маслаҳатчиси Субхаш Салунхе.\nАввалроқ мухолифат назорати остида бўлган Чхаттисгарх штати COVAXIN вакцинаси самарали эканлиги тасдиқланмагунига қадар бу вакцинадан фойдаланилмаслигини билдирганди. Эпидемиолог ва экспертлар ҳам вакцинанинг дарҳол маъқулланганлигини танқид қилди.\nВакцинани ишлаб чиққан Bharat Biotech компанияси тез орада унинг 26 минг нафар кўнгиллида ўтказилган синови натижаларини эълон қилишини билдирди. Ҳиндистон федерал ҳукумати 10 млн доза COVAXIN вакцинасига буюртма берган ва камида 5,5 млн дозасини олган.


Pirelli шиналари ҳақида 9 қизиқарли факт - Автомобильные новости UZ - Скачать музыку бесплатно новинки музыки 2016-2017\nШинани гоҳида “қора олтин” деб аташади. Чунки манзилга етишимиз ҳар жиҳатдан автомобилнинг ғилдирагига кийдирилган шинага боғлиқдир. Биз Италиядаги Pirelli компаниясининг заводларидан бирида шина ишлаб чиқарилиши жараёни билан яқиндан танишдик. 4 соатда янги шина Битта покришкани тайёрлашга тўрт соатга яқин вақт кетади. Ҳар 40 дақиқада резина газлама (полотно) учун қоришма тайёрланади. Сўнг унга ишлов берилади ва бўртма-ўйма нақш туширилади. Бу 120 дақиқача вақтни олади. Сўнг эса йиғиш, вулканизация, ўлчамига етказиш ва якуний текширув ишлари бажарилади. Яроқсиз (брак) маҳсулот ҳиссаси умумийнинг 2 фоизи га яқин. Яроқсиз шиналар ташлаб юборилмасдан биринчи нав (сорт) резинадан ясалмайдиган бошқа буюмлар тайёрланади. Қўл меҳнатисиз Шина ишлаб чиқаришда ишчи қўлини совуқ сувга урмайди. У техникани бошқаради холос. Ярим тайёр маҳсулотлар айланувчи барабан, фиксатор, айлантирувчи, эгувчи ва бошқа турдаги мосламалардан белгиланган кетма-кетликда ўтади. Оператор тегишли вақтда дастгоҳга ярим тайёр маҳсулотни тўғрилаши, ишлов берилган маҳсулотни чиқариб олиши, покришкага штрих-код тушириши, шинанинг бошқа турини ишлаб чиқаришга эҳтиёж туғилса, тизимни қайта созлаши ва барча жараёнларнинг соз бажарилишини назорат остида тутиши лозим. Бу завод бир суткада 13 минг покришка ишлаб чиқариш қувватига эга. Робот яхшими инсонми? Завод цехларидан бирида 44 манипулятор Ferrari ёки Lamborghiniга ўхшаш VIP-буюртмачиларга маҳсулот тайёрлаб беради. Роботлар шина қисмларини махсус барабанларга юпқа резина тасмаларини ўраб тайёрлайди. Барабандаги покришка нусхаси тайёр ҳолга келмагунча манипуляторларнинг биридан иккинчисига ўтиб туради. Автоматлаштирилган цехнинг бир қатор афзалликлари бор. Биринчидан, ишлаб чиқариш операциялари сони камаяди; иккинчидан, иш аниқлиги юқори, маҳсулот сифатли чиқади; учинчидан, бир вақтнинг ўзида турли покришкаларни тайёрлаш мумкин, ҳар бир робот қай турдаги шинани ясаётганини “билади” ва тегишлича йиғиш барабанини ўзи танлайди. Бироқ автомат мосламаларнинг камчилиги секин ишлашидир. Ажабланманг, ҳа, робот секин ишлаши мумкин. Вулканизациялашмаган шинани йиғишга робот 5-6 дақиқа сарфласа, ярим автомат дастгоҳ ишчиси бу ишни 45 сонияда бажаради. Шунинг учун ҳам роботлар эксклюзив маҳсулот тайёрлайди. Вулканизация – энг нозик иш. Pirelli заводида шиналарнинг 152 турдаги нуқсони аниқланган. Нуқсонларнинг ярмидан кўпига айни шу босқичда йўл қўйилгандир. Вулканизация юқори ҳарорат ва босим остида ўтказилади. Ярим тайёр маҳсулот камерага солиниб протектор ва шинанинг тескари расми солинган исканжа билан қисилади. Ички тарафидан махсус қопча воситасида дамланиб расмли исканжа деворига резина тақаб сиқилади. Бу жараён 175°С ҳарорат остида 15-20 дақиқа давом этади. Ёқимли ҳиддан куйинди ҳидигача Покришка ишлаб чиқариш жараёни турли кимёвий ислар ҳамроҳлигида кечади. Ҳар бир цехдан ўзигагина хос ис анқийди. Бу ислар орасида ширин қанд ҳидидан то вулканизация цехидаги бадбўй куйинди ҳидигача бор. Бироқ завод деганда қурум босган бинолар ва тутуни кўкка ўрлаган йўғон қувурлар хаёлингизга келмасин. Бизнинг шина заводимиз шиша, бетон ва металлдан қурилган қаватлари кам бино бўлиб, кўкаламзорлаштирилгандир. Ҳа, заводни гуллар ва дарахтлар ўраб туради, бир қарашда бу даргоҳ покришка ишлаб чиқаришини тасаввур қилиб бўлмайди. Янги индустриал зона барпо этилишида Италиянинг таниқли архитектори “хай-тек” услуби устаси Ренцо Пиано бошчилик қилган. Бино томига ўрнатилган қуёш батареялари завод эҳтиёжини тўла қондиради. Шина таркибига қизиқсангиз Ҳар қандай шина сунъий ва табиий турдаги кимёвий маҳсулотлардан ишланади. Синтетик ва табиий каучук, олтингугурт, саноат қуруми (промышленная сажа), кремний кислотаси, ҳар хил мой ва смоладан фойдаланилади; қатидаги пишиқ иплари металл, полимер ва тўқимачилик ипидан тайёрланади. Аммо бу умумий тавсиф холос. Тўла таркибини билиш учун мутахассисларнинг оғзини яхшилаб мойлашга ёки чаккасига тўппонча тирашга тўғри келади. Чунки бу тижорат сиридир. Дарвоқе, бир тавсияни ёдда тутиш лозим. Pirelliнинг бир турга мансуб шиналари ҳар хил мамлакатларнинг географик-иқлим шароитини ҳисобга олиб турли таркибда ишлаб чиқарилиши мумкин. Масалан, Россияга ва Бразилияга мўлжалланган шиналар таркибида фарқ бор. Шунинг учун Pirelli расмий дўконларидан харид қилишни тавсия этади. Немис машинаси энг яхшиси Pirelli шиналари акварежалаштириш, тормозланиш, ҳўл ва қуруқ асфальтда, қор ва муз устида ҳаракатланиши бўйича синалади. Силлиқ юриши, салондаги ва ташқаридаги шовқин, ейилмаслиги ва тежамкорлиги текширилади. Йўлга доир дастурлардан хулоса қилсак, италияликлар Audi, BMW, Volkswagen каби немис автомобилларини ёқтиришини кўрамиз. Бироқ сўнгги пайтда Pirelli ўз мамлакати автосаноати билан ишламоқда, завод паркларида Alfa Romeo Giulia седанлари пайдо бўлди. Ҳақиқий шароитда синаганга нима етсин Компаниянинг синов полигонларидан бири Милан атрофида жойлашган. Йўлни сув бостириш учун 25 насос ва 18 кмли қувурлар тармоғи ўрнатилган. Сув пуркагич мосламалар бир сонияда 135 литргача сув сарфлайди. Тажриба полигонининг бир хусусияти шундаки, йўлнинг барча қисмини тенг сув бостиради, сув баландлигини сантиметргача аниқликда кўтариш мумкин. Машинанинг жилови ҳамиша ҳайдовчининг измида бўлади. Шина ишлаб чиқарувчи ҳар қандай корхона лабораториядан ташқари табиий шароитда доимо текшириб кўради. Шинасозлар сутдан ҳам фойдаланади Шина протектори (шинани тешилишдан сақлайдиган ва йўлга яхши қадаладиган элементи) нақшидан қандай босимга чидаши ҳақида билиш мумкин. Pirelli полигонидаги йўлнинг остида махсус фотолаборатория бор. Лаборатория хонасининг ойнадан ишланган шифтини тепадаги йўлдан машина босиб ўтади. Сезгир фототехника эса автомобиль, ҳатто, соатига юз км тезликда ўтса ҳам шина суратини олади. Тасвир аниқ-тиниқ чиқиши учун ташқаридан ойна сиртига сут ва сув аралашмаси сепилади. - деб хабар бермоқда Carzone.uz нашри.


Тарвуз етиштириш. Уруғ танлаш ва экиш – Сизга керак - бизда бор\nполиз экинларини этиштириш\nТарвуз етиштириш. Уруғ танлаш ва экиш\nМуаллиф: Martimax · 09/10/2019\nТарвузнинг ширин бўлишига сабаб меванинг таркибида фруктозанинг кўп бўлишидир. Тарвуз мевасидан асал, мураббо, конфет ва ҳар хил ширинликлар тайёрланади. Тарвузнинг эти ва сувидан камқонлик даволаш, яллиғланиш ва ўт суюқлигини ҳайдаш, жигар ва юрак томир тизими касалликларини даволашда фойдаланилади. Тарвуз ем-хашак сифатида, ширали озиқ сифатида чорва молларига берилади.\nЭкиш учун тавсия этиладиган навлар.\nТарвузни эртапишар – Ўринбой, Манзур, Чиллаки F 1, Крисби F 1 , Кримстар F 1 ва ўрта-эртапишар – Сурхон тонги, Дилноз, Шарқ неъмати, кечпишар – Ҳайит қора, Қўзибой каби навлари экилади.\nЭкиладиган тарвуз уруғи тоза, юқори унувчан, касалликлардан холи, ўртача катталикда, бутун ва тўла бўлиши зарур. Уруғлар бошқа ўсимликлар уруғлари ва аралашмаларидан тозаланади. Уруғларни сув ёки ўстирувчи моддалардан бирида 10-12 соат давомида ивитиб экилса унивчанлиги юқори бўлади.\nТарвуз экиладиган майдон кузда ўсимлик қолдиқларидан тозаланади ва минерал хамда махаллий ўғитлар ерга солиниб, ер 35–40 см чуқурликкача шудгор қилинади. Баҳорда тупроқда намни сақлаб қолиш учун ерга узун тишли хаскаш ёрдамида ишлов берилади. Тарвуз эрта муддатларда экилганда ерни баҳорда қайта шудгорлашнинг ҳожати йўқ. Экинни экиш учун эгатлар олинади.\nЭкиш муддати ва схемаси.\nМарказий минтақада жойлашган вилоятларда тарвузнинг эртаги навлари 15 апрелгача, ўртагиси 20 апрелдан 10 майгача, кечкиси 15 майдан 10 июнгача; жанубий вилоятларда эртаги навлар 10 апрелгача, ўртагиси 10–20 апрелда, кечкилари эса 10–20 июнда экилади. Шимолий ҳудудларда эртаги тарвузни 20 апрелгача, ўртаги навларни 25 апрелдан 10 майгача, кечки навларни 20–30 майда экиш лозим. Қатор оралари 70 ва 90 см ли, пушталар ораси 210–280 см бўлган кенг\nэгат олинади. Уруғларни қўлда уя очиб экилади, уялар ораси 50-60 см\nбўлади. Уруғлар 3–6 см чуқурликка экилади. Майда уруғли тарвузларни\nэкиш учун 1 сотихга 45–50 г, йирик уруғли тарвузларни экиш учун 55–60 г\nТарвузни хам нихоллари пайдо бўлгандан сўнг икки марта ягана қилинади. Бунда биринчи бор нихоллар пайдо бўлганда иккинчиси эса ўсимлик гуллаш олдидан ўтказилади. Экинини асосий парваришлаш ишлари тупроқни юмшатиш, экинни озиқлантириш, чопиқ қилиш, суғориш, палакларни тўғрилаш, бегона ўтлар ва зараркунандаларга қарши курашишни ўз ичига олади. Ниҳоллар ёппасига униб чиққандан кейин 20–25 кун ўтгач ўсимлик озиқлантирилади ва суғорилади. Ўсув даври мобайнида қатор оралари 4–5 марта чопиқ қилинади, 2-3 марта палаклари пуштага тўғриланиб чиқилади ва 6-7 марта суғорилади.\nТарвузни етиштиришда 10 сотих майдонга 15 кг аммиакли селитра, 17 кг аммофос ва 7,5 кг калий хлор ўғити хамда 3–3,5 тонна органик ўғитлардан солинади. Бундан ташқари баргидан хам гуммат принт ва Рослин препаратлари билан озиқлантириш мумкин.\nКасаллик ва зараркунандаларга қарши курашиш.\nУруғларни экишга тайёрлаш олдидан ўстирувчи моддалар билна ивитиш айрим касалликларни олдини олади. Экинга касалликлардан илдиз чириш, фузариоз сўлиш, уншудринг, зараркунандалардан полиз бити (шираси), ўргимчаккана,\nоққанот, қовун пашшаси катта зарар етказади. Зараркунандаларга қарши 10 сотих майдонга Моспилан 20% н.кук. (25–30 г) ва касалликларга қарши Фолиар БТ 22,5% эм.к. (150 мл), Курзат Р н.кук. (200–250 г) ёки 1 фоизли Бордо суюқлигини қўллаш мумкин. 60–70 литр сувга тайёрланиб аралашма пуркалади.\nТарвузни эртаки муддатда экилганлари 3-5 марта хосили саралаб йиғиб олинади. Кечки муддатда экилган навлар ҳосили эса бир марта йиғиштириб олинади. Пишган меваларнинг ранги, шакли ва оғирлигига қараб хосил йиғиб олинади.\n10 сотих майдонга 450 г уруғ учун 120 минг сўм сарфланади. Умумий харажатлар 1160000 сўмни ташкил этади. Хосил нархи бир килограми энг паст нархда 2000 сўмдан сотилганда 6 млн. сўм бўлади. Шунда 10 сотих майдондан 4 млн. 840 минг сўм соф фойда олиш мумкин.\nҚовоқ (кади) етиштириш\nМуаллиф: Martimax · Published 11/09/2019\nҚовун етиштириш. Уруғ танлаш ва экиш\nМуаллиф: Martimax · Published 09/10/2019\nРуководство по пересадке алоэ: узнайте, как пересаживать растение алоэ\nСкачать шаблоны для WebPageMaker\nРак Гороскоп на 2019\nЛимон зараркунандаларига қарши курашиш\nВыпадение волос. Диагностика и лечение\nОрганизмда моддалар алмашинувини яхшиловчи махсулотлар\nНизкое настроение и депрессия


Шавкат Мирзиёев: «Бизнинг минтақадаги ўзаро яқинлашувимиз ва ҳамкорликни кенгайтиришимиз – бу замон талаб қилаётган ва орқага қайтмайдиган жараён»\nМарказий Осиё давлатлари раҳбарларининг музокаралари кенгайтирилган таркибда давом этди.\nСамарқандда “World Plov championship” пазандачилик мусобақаси бўлиб ўтди\nСамарқанд шаҳридаги “Боғишамол Гарден” масканида вилоят туризмни ривожлантириш департаменти Ўзбекистон ошпазлар уюшмаси билан ҳамкорликда “World Plov championchip” пазандачилик мусобақаси бўлиб ўтди. Унда арман, турк, уйғур ҳамда республикамизнинг 8 вилоятидан келган тажрибали ошпазлар ош тайёрлаш бўйича ўз маҳоратларини намойиш этишди.\n26-27 ноябрь кунлари Самарқандда Бутунжаҳон туристик шаҳарлар федерацияси (WTCF)нинг Марказий Осиё минтақавий конференцияси бўлиб ўтди\nСамарқанд шаҳридаги Ёшлар марказида 26-27 ноябрь кунлари Бутунжаҳон туристик шаҳарлар федерацияси (WTCF)нинг ташаббуси билан туризмни ривожлантириш ва ўзаро ҳамкорлик масалаларига бағишланган “Бир макон - бир йўл” мавзусидаги Марказий Осиё минтақавий конференцияси бўлиб ўтди.\nТошкентда “Асал байрами” ўтказилади\n1-10 декабрь кунлари Тошкент шаҳридаги Кўргазма савдо марказида “Асал байрами” кўргазма-ярмаркаси бўлиб ўтади. Бу ҳақда Туризмни ривожлантириш давлат қўмитаси хабар берди.\nТошкентдаги Амити университети талабалари Нью-Йорк, Лондон, Дубай, Сингапурда амалиёт ўташи мумкин\nЯқинда Ахборот ва оммавий коммуникациялар агентлигида Тошкент шаҳридаги Амити университети фаолиятига бағишланган матбуот анжумани бўлиб ўтди.\nGIZ Қорақалпоғистонда туризмни ривожлантириш учун 477 минг евро ажратади\nРежалаштирилган чора-тадбирларни амалга ошириш учун GIZ томонидан 477 минг евро ҳажмида маблағ ажратилади.\nСамарқанд туризм бўйича нуфузли конференциясига мезбонлик қилмоқда\nШу кунларда Самарқанд шаҳрида Бутунжаҳон туристик шаҳарлар федерацияси (WTCF)нинг Марказий Осиё минтақавий конференцияси бўлиб ўтмоқда.\nВилоят ҳокими ўринбосари бошчилигидаги делегация БААда фойдали мулоқотлар ўтказмоқда\nБухоро вилояти ҳокими ўринбосари Б. Шаҳриёров бошчилигидаги делегация айни дамда Бирлашган Араб Амирликларида сафарда бўлиб турибди.\nТуризм соҳаси учун дунё стандартларига жавоб берувчи кадрлар тайёрлашда қандай муаммолар бор?\nСеминар сўнггида университетлараро ҳамкорлик меморандумларини имзолаш маросими бўлиб ўтди.\nShowing 61-80 of 1,059 items.


Шакер Зуаги: «Рақибдан шиддатли қаршиликни кутган эдик» - Спорт UZ - Скачать музыку бесплатно новинки музыки 2016-2017\nБугун Ўзбекистон кубоги нимчорак финал дастлабки учрашувлар доирасида Тошкентнинг икки клуби – “Обод” ва “Бунёдкор” ўзаро баҳс юритишди ва анчагина қизиқарли кўриниш олган матч 2:2 ҳисобида якунига етди.Ўйин якунлангач микст-ҳудудда футболчиларга ўйин борасидаги саволларимиз билан мурожаат қилдик. “Бунёдкор” етакчиларидан бири Шакер Зуаги мазкур баҳс юзасидан қуйидагиларни таъкидлади.— Учрашув қийин кечди. “Обод” футболчиларида ғалабага бўлган иштиёқи катта эди. Кўпчилик етакчи футболчиларимиз майдонга тушмади. Кубок баҳслари доим ҳам қийин ўтган. Айниқса, “Обод”га қарши ўйинлар осон кечмаслигига ўтган йили ҳам гувоҳ бўлгандик. “Обод” яхши таркибга эга, ёш футболчилари кўп. Улар яхши тўп суришди. Футболчиларнинг техникаси яхши. Ҳали жавоб учрашуви бор. Иккинчи ўйинда ғалаба қозонишга ҳаракат қиламиз.— Рақибдан бундай қаршиликни кутганмидингиз?— Ҳа, албатта. Кутилган эди. Уларнинг ўйинини кузатдик. Ғалабага бўлган иштиёқи катта эди.— Дарвозабоннинг хатоси?— Бу каби вазиятлар бўлиб туради. Ким ҳам хато қилмайди? Бу ноодатий ҳолат эмас. Асосийси бир-биримизни қўллаб-қувватлашимиз керак. - деб хабар бермоқда Stadion.uz нашри.


2021 йил солиқ сиёсати. ДСҚ эътиборида бўлган асосий масалалар маълум қилинди\nСолиқ базасини яшириш ва солиқ тўлашдан қочиш мақсадида маҳсулот нархларини пасайтириш ҳолатлари юзасидан чоралар кучайтирилади. Қўшилган қиймат солиғини(ҚҚС) қайтариш билан боғлиқ ҳолатлар қайта кўриб чиқилади.\nДавлат cолиқ қўмитаси раисининг биринчи ўринбосари Mубин Mирзаев 11 январ куни АОКАда ўтган матбуот анжуманида давлат бюджети ижросига хавфи юқори бўлган 5та йўналиш белгилаб олинганини маълум қилди, деб хабар бермоқда Kun.uz мухбири.\n«Импорт товарлар етказиб берувчи 1700дан ортиқ корхоналар 10 триллион сўмдан ортиқ хорижий маҳсулотларни олиб кирган, аммо «1,4 триллион сўмлик маҳсулот сотганман, қолганини сотганим йўқ», деб умумий миқдорнинг 13 фоизини кўрсатяпти, бу солиқ базасини яшириш ҳолатларига олиб келяпти», – деди Солиқ қўмитаси раисининг биринчи ўринбосари.\nРаиснинг биринчи ўринбосарига кўра, солиқ тўлашдан қочиш мақсадида маҳсулот нархларини пасайтириб, ҳисоботларни тақдим этиш ҳолатлари ҳам учраб турибди ва жорий йилда бунга қарши чоралар кучайтирилади.\nБундан ташқари, қўмита томонидан қўшилган қиймат солиғини(ҚҚС) қайтариш билан боғлиқ ҳолатлар қайта кўриб чиқилади.\nТаъкидланишича, кўп корхоналар, экспорт қилувчи фирмалар сохта битимлар тузиб, тўланмаган ҚҚС солиқларини давлат бюджетидан ундириш ҳолатлари содир бўлган. Бунинг олдини олиш мақсадида, электрон ҳисоб-фактуралар тизими жорий қилинди ва ҳужжатлар алмашинуви тўлиқ автоматлаштирган ҳолда товарларни ишлаб чиқаришдан то унинг сотувигача бўлган даври таҳлил қилиниши режалаштирилган.\nМубин Мирзаевнинг айтишича, жорий йил давомида давлат бюджети қўшимча захира манбалар билан тўлдирилиши мақсад қилинган.\nБюджетнинг ялпи ички махсулотга (ЯИМ) нисбатан 1 фоиз тақчиллигини камайтириш ва яна 1 фоиз миқдорда қўшимча захираларни топиш асосий мақсадлардан биридир.\nАввалроқ, Молия вазирлиги 2021 йилнинг 1 январидан бошлаб юридик ва жисмоний шахсларга солиқ солиш тартибига киритилган асосий ўзгаришларни маълум қилганди.\nАҚШ халқаро компаниялар учун янги солиқ моделини таклиф қилмоқда\nЎзбекистонда март ойидаги солиқ ва божхона тушумлари сезиларли ўсди\n14:34 / 03.04.2021\n«8 мингдан ортиқ тадбиркорлик субъекти 1 майга қадар қайта ҳисобот топширса жавобгарликка тортилмайди» — ДСҚ\n20:24 / 01.04.2021\nЭндиликда онлайн кассалардан фойдаланувчи солиқ тўловчилар айрим ҳисоботлар учун ҳисоб-фактура шакллантириши шарт бўлмайди


hidoyat.uz – “Мовароуннаҳр” нашриётининг сайти - Буйракда тош борми?\nГап шундаки, чўкиндилар соғлом буйракка эмас, унинг шамоллашдан яллиғланган жойларига ёпишади. Иситма, оғриқли хуружлар билан кечадиган ҳар хил ўткир касалликлардан фарқли томони, сурункали буйрак касалликлари одамни унча безовта қилмайди, шу сабабли ўткинчи оғриқ деб унга эътибор берилмайди. Тошлар катталашиб, кутилмаганда белда, қоринда қаттиқ оғриқ бериб қолганидан кейингина дўхтирга югур-югур бошланади.\nАйтилганидек, ҳар хил касалликларни, айниқса, шамоллашни сурункалига айланиб кетмасидан даволатиш керак. Овқатдаги туз меъёрида бўлгани яхши, ахир шифокорлар тузни бекорга "оқ заҳар" деб аташмайди. Кечки пайт гўштли овқатларни еб бир жойда узоқ ўтириш ёки тезда ётиб олиш натижасида гўштдаги кислоталар буйракка чўкади. Шунинг учун жуда кеч овқатланмаслик, кечки дастурхонга асосан осон ҳазм бўладиган таомлар тайёрлаш, мева ҳамда сут маҳсулотларини кўпроқ ейиш жуда фойдали. Хилма-хил рангдаги салқин ичимликлар ҳам киши саломатлигига салбий таъсир кўрсатиши мумкин. Салқин ичимликлар ичилганда, унинг таъм берувчи сунъий моддалари ва бўёқлари буйрак ва жигарда тўпланиб, тана аъзосини емириб бораверади.\nНаъматак, маккажўхори попуги, пол-пола ўсимлиги дамламаси буйракни ювади, тошларни майдалаб, эритиб туширади. Уларни мунтазам ичиш мумкин. Ошқовоқдан тайёрланган таомлар ҳам буйрак ҳолатини, фаолиятини яхшилайди.\nМамлакатимизда янги оила қурмоқчи бўлган йигит-қизлар никоҳ олдидан тиббий кўрикдан ўтишлари мажбурий қилиб қўйилганининг аҳамияти катта. Ёшлар тиббий текширувлардан ўтиб, агар ўзларида айрим касалликлар аниқланса, уни яхшилаб даволатиб, кейин турмуш қурсалар, кўп дардларнинг олдини олган бўладилар, деб ўйлайман.\nМуҳтарама УЛУҒОВА тайёрлади.\n16249 марта ўқилган.


Йирик корхоналар қанақа солиқларни тўлайдилар? Солиқ солиш базалари қандай аниқланади ва қайси фоизларда ҳисобланади?\nКичик корхона йирик корхона тоифасига ўтиши кутилмоқда.\nЙирик корхона тоифасига ўтган корхоналар умумбелгиланган солиқларни ва бошқа мажбурий тўловларни тўлайдилар (савдо корхоналари бундан мустасно, чунки улар йирик ёки кичик корхона бўлишидан қатъий назар, ЯСТ тўлайдилар, СКнинг 350-моддаси), жумладан:\nЕр солиғи (белгиланган тартибда ажратилган ер майдони мавжуд бўлса);\nСув ресурсларидан фойдаланганлик учун солиқ (сувдан фойдаланишни ёки сув истеъмолини амалга оширса);\nДавлат мақсадли жамғармаларига ажратмалар.\nКорхона амалга ошираётган фаолияти, хўжалик операциялари, чиқарадиган маҳсулотига қараб яна бошқа солиқлар ва йиғимларни тўлаши мумкин (масалан, акциз солиғи, божхона тўловлари ва бошқалар). Солиқлар ва мажбурий тўловлар турининг тўлиқ рўйхати СКнинг 23-моддасида келтирилган.\nШунингдек, йирик корхона тоифасига ўтган ташкилот иш ҳақи билан боғлиқ солиқларни тўлашни давом эттиради (ЖШДС, ЯИТ, суғурта бадаллари, ЖБПҲР).\nҲар бир солиқ тури бўйича солиқ тўловчилар, солиқ солиш объекти, солиқ солинадиган база ҳақидаги маълумот Солиқ Кодексининг муайян солиққа бағишланган бобидаги тегишли моддаларда баён этилган.\nСолиқ солишнинг соддалаштирилган тартибидан фойдаланиш ҳуқуқини йўқотган корхоналар, яъни йирик корхона тоифасига ўтган юридик шахслар СКнинг 351-моддасида белгиланган тартибда умумбелгиланган солиқлар тўлашга ўтадилар.\nСолиқларнинг ставкалари 2018 йил учун Президентнинг 2017 йил 29 декабрдаги ПҚ-3454 сонли Қарорида белгиланган.\nКорхона давлат рўйхатидан ўтаетган вақтда улгуржи савдони амалга оширишни режалаштирган ҳолда рўйхатдан ўтган ва улгуржи лицензия ҳам олинган. Лекин корхона раҳбари томонидан маблағ тополмаганлиги сабабли фаолият кўрсата олмаган. Корхона раҳбари томонидан колхозга тегишли 2,5 ГА бўлган иссиқхонани биржадан сотиб олган ва корхонанинг балансига киритиш учун таъсисчи томонидан устав фондига киритилган.... Далее\nАгар йирик корхона маҳаллийлаштириш Дастурига киритилса, у қандай солиқларни тўлаши керак бўлади?\nУмумбелгиланган солиқлар тўловчиси бўлган корхона тиббиёт буюмларини ишлаб чиқаришни мўлжалламоқда. Шунингдек, ишлаб чиқариладиган маҳсулотларни маҳаллийлаштириш Дастурига киритиш ишлари олиб борилмоқда. ... Далее\n“Ўрта Чирчиқ ГЭСлар Каскади” унитар корхонаси балансида тугалланмаган қурилиш хисобида “Ғазалкент ГЭСи ўнг қирғоқ устки сув ташлагич” объекти мавжуд. Ушбу объект қурилиши муддатида тугатилмаганлиги сабабли 29.12.2017 йилдаги ПҚ-3454нинг 17-иловасига асосан мол-мулк солиғи икки баробар ставкада хисобланиб, тўлаб келинмоқда.... Далее


Ўз уйингдан яхшиси йўқ\n07 июл 2022, Тошкент вақти: 02:41\nАрктиканинг неча юз минг йиллик музликларини ҳам эритиб юбораëтган глобал илиқлашув жараëни¸ инсоният саломатлиги учун туғилаëтган янги хатарларнинг бош омили сифатида кўрилмоқда.\nБугун дунë бўйлаб сочилиб кетган миллионлаб ўзбеклар¸ янги ватанларида аввал кўриб¸ эшитмаган дардларга йўлиқаëтганларидан¸ баъзан ҳайратга тушмоқдалар. Олимларга кўра¸ бу иқлим ўзгариши ва ирсий харита билан боғлиқ глобал жараëндир.\nИқлим ўзгариши билан боғлиқ жараëнлар ер юзида янги касалликларни келтириб чиқармоқда. Бу фикр куни-кеча Лондонда эълон қилинган ҳисоботдан ўрин олди.\n"New Scientist" газетасида эълон қилинган янги ҳисоботга кўра¸ инсоният иссиқ уриши¸ юрак хуружи¸ салмонелëз ва ҳашаротлар чақиши билан боғлиқ янги касалликлар билан юзма-юз ва чорасиз қолмоқда.\nТобора глобаллашаëтган дунë дастурхонида ирсан ўзгартирилган емакларнинг ўрин олаëтгани ҳам инсон саломатлиги учун таҳликали вазият яратмоқда.\nМўътадил иссиқ ўлкаларда совуқ бўлиши¸ доимий совуқ ўлкалар ҳавосининг эса илиқлашуви оқибатида юзага чиққан янги ва янги касалликларни бартараф этиш¸ кишилик жамияти олдида бирламчи вазифага айлангандай.\nИрсий муаммолар ва инсон саломатлиги билан шуғулланаëтган ўзбекистонлик проффессор Рустам Муҳаммедов фикрига кўра¸ тарихан ëпиқ шаклда яшаб келган Марказий Осиë аҳолиси учун ташқаридан келадиган озиқ-овқатларни назорат қилиш устивор вазифа бўлмоғи лозим.\n"Ўзбекистон соғлиқни сақлаш тизими¸ санитария эпидемиология хизматлари учун инсон саломатлиги “биринчи рақамли устивор вазифа” бўлмас экан¸ янги пайдо бўлаëтган касалликларга қарши курашиш мушкул", дер экан профессор Рустам Муҳаммедов¸ врачларнинг кўпинча сабабларга эмас¸ балки оқибатларга қарши курашаëтганини қайд этади.\nЛондонлик олимлар ҳисоботига кўра¸ янги касалликлар энг аввало иқлим ўзгариши боис пайдо бўлмоқда.\nМасалан¸ 2003 йил ëзидаги жазирама иссиқ Европада билвосита 70 минг кишининг ëстиғини қуритди. Илмий тахминларга кўра¸ 2040 йилга бориб Европанинг ўртача ëзги доимий ҳарорати 2003 йилги даражада бўлади.\nЎзбекистонлик профессор Муҳаммедовга кўра¸ олимлар иқлимни ўзгартириш борасида ожиз. Иқлимга мослашиш эса миллион йилларни ўз ичига оладиган узоқ жараëн.\nСуҳбатдошимизнинг таъкидича¸ глобализм унсурларидан бири бўлган эркин миграция ҳам касалликлар келиб чиқиши учун сабаблардан бири бўлиб қолмоқда.\nОта-боболари 100 йиллар давомида бир жойда муқим яшаган одамлар ўз уйларидан ўн минглаб километр узоқларга бориб яшашмоқда.\nУларнинг ирсий харитасида янги муҳит ҳақида билгилар ва ҳимоя унсурлари йўқ. Шунинг учун ҳам иқлим ўзгариши билан боғлиқ янги хасталиклар муҳожирлар орасида кўп кузатилмоқда.\n- "East and west, Home is best" деганларидек¸ Шарқу Ғарб ўз йўлига¸ аммо ўз уйингдан яхшиси йўқ. Организм ўзини ўзи учун таниш муҳитда яхшироқ ҳимоя қила олади¸ дейди профессор Муҳаммедов.


Эрдўған Қорабоғдаги ихтилоф муносабати билан Озарбайжонни қўллаб-қувватлашини айтди\n10:59 / 03.04.2016\nТуркия президенти Ражаб Тойиб Эрдўған Озарбайжон президенти Илҳом Алиев билан телефон орқали суҳбатда Қорабоғ ихтилофида Бокуни қўллаб-қувватлашини айтди.\nСуҳбат Эрдўған ташаббуси билан бўлиб ўтди. "Туркия президенти Арманистон\nва Озарбайжон қўшинлари туташадиган линиядаги воқеалар муносабати билан қўллаб-қувватлов ва якдиллик билдирди ҳамда турк халқи ҳамиша Озарбайжон ҳалқи билан ёнма-ён туришини айтди", дейилмоқда хабарда. Эрдўған озарбайжонлик ҳарбийларнинг ҳалок бўлиши муносабати билан ҳамдардлик сўзларини билдирди.\nЎз навбатида, Озарбайжон президенти Туркияга Қорабоғ ихтилофини тартибга солишдаги кўмаги учун миннатдорчилик билдирди. "Президент Илҳом Алиев Арманистон навбатдаги марта қўшинлар туташадиган линияда иғвогарлик ҳаракатларини амалга оширганини, Озарбайжон позицияларига ҳужум қилганини айтди. Озарбайжон қуролли кучлари ҳужумни қайтаришди, қарши томон тегишлича жавоб олди", дейилмоқда Озарбайжон томони берган хабарда.


Ҳужжат 14.09.2016 00 санаси ҳолатига\nЎзбекистон Республикасида рақамли телевидение хизматларини кўрсатиш қоидаларини тасдиқлаш ҳақида\n[Ўзбекистон Республикаси Адлия вазирлиги томонидан 2016 йил 7 июнда рўйхатдан ўтказилди, рўйхат рақами 2794]\nЎзбекистон Республикасининг «Телекоммуникациялар тўғрисида»ги Қонуни ва Ўзбекистон Республикаси Президентининг 2012 йил 17 апрелдаги ПҚ-1741-сонли «Ўзбекистон Республикасида рақамли телеэшиттиришга техник ва технологик ўтиш давлат дастури тўғрисида»ги қарорига мувофиқ буюраман:\n2016 йил 10 май,\nЎзбекистон Республикаси Ахборот технологиялари ва коммуникацияларини ривожлантириш вазирлигининг 2016 йил 10 майдаги 143-мҳ-сонли буйруғига\nЎзбекистон Республикасида рақамли телевидение хизматларини кўрсатиш\nМазкур Қоидалар Ўзбекистон Республикасининг «Телекоммуникациялар тўғрисида»ги Қонуни, Ўзбекистон Республикаси Президентининг 2012 йил 17 апрелдаги ПҚ-1741-сонли «Ўзбекистон Республикасида рақамли телеэшиттиришга техник ва технологик ўтиш давлат дастури тўғрисида»ги қарорига мувофиқ Ўзбекистон Республикасида ер усти (эфир) рақамли телевидение (бундан буён матнда рақамли телевидение деб юритилади) хизматларини кўрсатиш тартибини белгилайди.\nабонент — рақамли телевидение хизматлари кўрсатилиши учун провайдер билан шартнома тузган юридик ёки жисмоний шахс;\nдилер — провайдер билан тузилган шартнома асосида аҳолини провайдер хизматларига улаш жараёнида иштирок этувчи тадбиркорлик субъекти;\nоператор — мулк ҳуқуқи ёки бошқа ашёвий ҳуқуқ асосида рақамли телевидение тармоғига эга бўлган, унинг ишлаши, ривожланишини таъминловчи ва рақамли телевидение хизматларини кўрсатувчи юридик шахс;\nпровайдер — операторнинг рақамли телевидение тармоғи орқали тижорат асосида рақамли телевидение хизматларини кўрсатувчи юридик шахс;\nфойдаланиш учун очиқ рақамли теле-, радиоканал (бундан буён матнда очиқ теле-, радиоканал деб юритилади) — провайдер билан шартнома тузилмасдан ва ҳақ олинмасдан оператор томонидан фойдаланувчи ва абонентларга етказиладиган рақамли теле-, радиоканал;\nфойдаланувчи — провайдер билан шартнома тузмаган, очиқ теле-, радиоканалларни қабул қилувчи юридик ёки жисмоний шахс;\nқўшимча хизматлар — абонентнинг сўровига кўра провайдер томонидан рақамли телевидение хизматларидан алоҳида равишда кўрсатиладиган ва лицензия шартлари билан тартибга солинмаган хизматлар.\n2-боб. Рақамли телевидение хизматларидан фойдаланиш шартлари\n3-боб. Рақамли телевидение хизматларидан фойдаланиш учун шартнома тузиш\nшахсини тасдиқловчи ҳужжат (асли қайтариб берилади) ва паспорт маълумотлари (жисмоний шахслар учун);\nноми, манзили, давлат рўйхатидан ўтказилганлиги тўғрисидаги гувоҳнома рақами, СТИР (юридик шахслар учун);\nбоғланиш маълумотлари (телефон рақами, электрон почта манзили).\n15. Рақамли телевидение хизматларини кўрсатиш учун шартнома оператор ва провайдер лицензиясининг амал қилиш муддатидан ортиқ бўлмаган муддатга расмийлаштирилади. Оператор ва провайдер лицензиясининг амал қилиш муддати узайтирилганда шартноманинг амал қилиш муддати томонларнинг келишувига асосан лицензиянинг янгидан белгиланган амал қилиш муддатидан ортиқ бўлмаган муддатгача узайтирилиши мумкин.\n4-боб. Рақамли телевидение хизматлари ва қўшимча хизматлар учун тўловларни амалга ошириш ҳамда тарификация\n5-боб. Рақамли телевидение хизматларини кўрсатиш. Рақамли телевидение хизматларини кўрсатиш шартномасига ўзгартириш ва қўшимчалар киритиш ҳамда бекор қилиш\n23. Абонент рақамли телевидение хизматларини кўрсатиш шартномаси тузилган кундан бошлаб икки иш куни мобайнида ёки абонентнинг хоҳишига кўра ундан кўпроқ муддатда провайдер томонидан активация қилинади ва рақамли телевидение тармоғига уланади.\nЎзбекистон миллий телерадиокомпанияси раиси А. ХАДЖАЕВ\n(Ўзбекистон Республикаси қонун ҳужжатлари тўплами, 2016 й., 23-сон, 275-модда; Қонун ҳужжатлари маълумотлари миллий базаси, 30.08.2019 й., 10/19/2794-1/3672-сон)


09:33, 07.06.2021 // 29361\nАҚШда вояга етмаган опа-сингил океанга бориш учун ота-онасининг Malibu’сини миниб қочди. Бироқ улар сафарнинг 16-километрида юк машинасига урилган\nАҚШнинг Юта штатидаги Уэст-Жордан шаҳрида тўрт ва тўққиз ёшли қизлар океанда дельфинлар билан сузишга бориш учун ота-онасининг Chevrolet Malibu’сини миниб қочди, деб хабар беради Motor.\nФото: ABC4 Utah\nУэст-Жордан шаҳрида тунги соат 03:00 ларда ноодатий йўл-транспорт ҳодисаси содир бўлган: Chevrolet Malibu седани Volvo юк машинасига бориб урилган. Юк машинаси ҳайдовчисининг чақириғи бўйича воқеа жойига етиб келган полиция патрули енгил автомобиль рулида тўққиз ёшли қизча, йўловчи ўриндиғида эса тўрт ёшли синглиси ўтирганидан ҳайратга тушган.\nАвария оқибатида ҳеч кимга шикаст етмаган — машина яхшигина пачоқланганига қарамай, қизалоқлар хавфсизлик камарини таққан бўлган. Опа-сингил юк машинасига урилишдан олдин, яна бир автомобилни туртиб ўтишга улгурган. Аниқланишича, болалар ота-онаси ухлаб ётганида, яширинча машина калитини олиб, йўлга отланган.\nҚизлар шунчаки тунги шаҳарни айланиш ниятида бўлмаган — улар Калифорния штатидаги Тинч океанигача бориб, у ерда дельфинлар билан сузиш борасидаги аниқ режа ишлаб чиққан. Шу билан бирга, уларни Уэст-Жордондан Калифорния қирғоқларига қадар бўлган масофа салкам 1250 километр экани қизиқтирмаган ҳам. Натижада тунгги сафар 16 километргина давом этган. Бу вақтда ухлаб ётган опа-сингилнинг ота-онаси яқинда Калифорнияга бориш ҳақида гаплашишганини тан олган.\nАввалроқ америкалик 11 ёшли ўқувчи мактаб автобусини ҳайдаб қочгани ва полициячилар уни ярим соат қувлагани, 5 ёшли бола ота-онасининг машинасини ҳайдаб чиқиб, ўзига Lamborghini харид қилишга йўл олгани, Lamborghini олиш учун ота-онасининг машинасини ҳайдаб кўчага чиққан 5 ёшли болани суперкарда сайр қилдиришгани тўғрисида хабар берилганди.\nМавзуга доир: Украинада мактаб ўқувчиси автомобиль ҳайдашни ўрганиш мақсадида бир кечада учта машинани миниб қочиб, аварияга учради\n06:36 Кеча // 136207\n22:18, 01.08.2021 // 73552\n23:51, 01.08.2021 // 51670\n21:56, 01.08.2021 // 47082


Greenwich ТЖМда 4 хонали хонадонларга махсус таклифлар - UzNews.uz\n20 января, 15:18 739 0\nGolden House'нинг Greenwich турар-жой мажмуасида 4 хонали хонадонларни харид қилиш учун махсус шартлар амал қилади.\nБу ой шахсий уйига эга бўлишни режалаштирганларни Узбекистоннинг энг ишончли девелопери Golden House турар жой мажмуаларидаги ёрқин таклифлар билан хурсанд қилади. Айниқса харидорлар учун кўплаб ноёб таклифлар амал қилаётган Британия квартали Greenwich! Бугун шу таклифларнинг бири ҳақида гаплашамиз.\nОдатда хонадон танлашда кўпчилик туман, инфразутилма, қурувчи нуфузи ва қурилиш сифатига эътибор қаратади. Лекин шундай инсонлар ҳам борки, улар кўпроғини исташади. Мисол учун, икки киши учун икки хонали хонадон эмас, балки уч ёки тўрт хонали кенгроқ, қулайроқ ва шинамроқ хонадон танлайдилар. Айнан шундай мижозлар учун Golden House кенг 4 хонали хонадонларни таклиф қилади. Кенглик, эркинлик, ижод, ноодатийлик — бу айнан шу хусусиятларни қадрловчилар учун.\nБундай хонадонларнинг ўзига хослиги шундаки, улар биноларнинг юқори қаватларида жойлашган ва бу қуёш чиқиши, ботиши, кечки пайт эса катта шаҳримизнинг ёрқин чироқларини томоша қилиб завқ олиш имконини беради. Бу хонадонлар чувалашишни ёқтирмайдиган ва кенгликни хуш кўрувчилар учун мўлжалланган.\nМуҳими, Британия квартали Greenwich'да бизнес тоифасига оид хонадонлар дастлабки пардоз ишлари билан тақдим этилади, шунинг учун бу ерда ҳар ким ўз тасаввурига эрк бериши ва энг оригинал дизайнерлик ечимларини рўёбга чиқариши мумкин.\nАйни дамда хонадонларга қулай харид шартлари амал қилмоқда: бу 10% ли чегирмалар, фоизсиз муддатли тўловдан фойдаланиш имконияти ва 20 йилгача бўлган муддатга тақдим этилувчи ипотека кредитини ўзи ичига олади.\nБритания квартали Greenwich'дав таклиф этилаётган ноёб хонадонларни харид қилишга ва қулай таклифлардан фойдаланишга улгуриб қолинг!\nGreenwich савдо офиси: Миробод тумани, Янгизамон ва Сайхун кўчалари кесишмаси.\n3 марта, 08:56 1403 0\n2 марта, 09:48 574 0\n2 марта, 19:24 404 0\n3 марта, 14:43 286 0\n03 Марта, Среда 257 0\n03 Марта, Среда 144 0\n03 Марта, Среда 1403 0


ЎзА - Шавкат Мирзиёев: Халқимиз дунёқарашида инновация муҳитини яратиш – энг муҳим вазифамиз\n02.12.2017 18:16 Чоп этиш версияси\nПрезидентимиз ташаббуси билан мамлакатимизда етакчи соҳа ва тармоқларни инновацион ривожлантириш, инновацион ғоялар ва технологияларни ишлаб чиқаришга кенг жорий этиш юзасидан изчил ишлар амалга оширилмоқда. Давлатимиз раҳбарининг 2017 йил 29 ноябрдаги "Ўзбекистон Республикаси Инновацион ривожланиш вазирлигини ташкил этиш тўғрисида"ги фармони бу борадаги ишларни янги босқичга кўтаришга хизмат қилади.\nХалқимиз дунёқарашида инновация муҳитини яратиш энг муҳим вазифамиздир. Инновация бўлмас экан, ҳеч бир соҳада рақобат, ривожланиш бўлмайди. Бу соҳадаги ўзгаришларни халқимизга кенг тарғиб қилмасак, одамларда кўникма пайдо қилмасак, бугунги давр шиддати, фан-техниканинг мислсиз ютуқлари билан ҳамқадам бўлолмаймиз. Шунинг учун ушбу фаолиятни замон талаблари даражасида ривожлантириш янги вазирлик, қолаверса, ушбу марказнинг асосий вазифаси бўлиши керак, деди Шавкат Мирзиёев.


ЭНЕРГЕТИКА ВАЗИРЛИГИДА САУДИЯ АРАБИСТОНИ ДЕЛЕГАЦИЯСИ БИЛАН УЧРАШУВ\nШу йилнинг 30 сентябрида Ўзбекистон Республикаси Энергетика вазирлигида Саудия Арабистони делегацияси билан музокаралар ўтказилди.\nХорижий томон делегациясига Саудия Арабистони Қироллиги Ҳукуматининг Халқаро битимлар ва инвестициялар бўйича бош бошқармаси директори Бадромаль Мавган бошчилик қилди.\nШуниндек, унда Ўзбекистоннинг Саудия Арабистонидаги элчиси ва Ўзбекистон Республикаси Савдо-саноат палатаси раҳбариятининг аъзолари ҳам иштирок этди.\nШуни қайд этиш жоизки, ушбу ташрифдан аввал Ўзбекистоннинг элчиси Улуғбек Мақсудов «GSS MEA Ltd» ва «Advanced Inspection Services Cooperation» компаниялари Директорлар кенгаши аъзоси Ҳасан ал Салим билан учрашув ўтказди. Бу ҳақда «Дунё» ахборот агентлиги хабар берди.\n«GSS MEA Ltd.» Яқин Шарқдаги йирик компаниялардан бири бўлиб, у энергетика бозорида кўп йиллик тажрибага эга ва саноат кўламида қуёш фотоэлектр станцияларини қуриш бўйича мураккаб лойиҳаларни амалга оширишга қодир. «Advanced Inspection Services Co.» (AIS) - саноат инспекцион компанияси эса юқори сифатли хизматларни кўрсатишга йўналтирилган ишлаб чиқариш назоратини амалга оширади.\nСуҳбат давомида томонлар Ўзбекистонда энергетика соҳасидаги лойиҳаларни амалга ошириш учун ушбу компанияларнинг инвестицияларини жалб қилиш масалаларини муҳокама қилди. Навоий вилоятида давлат-хусусий шериклиги шартлари асосида умумий қуввати 100 МВт бўлган қуёшли фотоэлектр станциясини (ФЭС) қуриш учун хусусий шерикни топиш бўйича ўтказилаётган танлов савдолари делегациясининг алоҳида қизиқишини уйғотди. Ушбу лойиҳа Ўзбекистонда ФЭС ни ривожлантириш 100 млн. доллардан ортиқ инвестицияларни жалб қилишга мўлжалланган.


АҚШ Президенти Жорж Буш Франция Президенти Жак Ширак билан музокара олиб бориш учун бугун Парижга келди.\n03 март 2021, Тошкент вақти: 14:28\nЭртага Буш ва Ширак немис фашизмини яксон қилиш учун АҚШ ва иттифоқчилари 1944 йил 6 июнда Франциянинг Нормандия қирғоқларига қўшин туширганининг 60 йиллик тантаналарида қатнашадилар.\nБугун эрталаб Римда Италия Бош вазири Силвио Берлускони билан учрашганидан кейин бўлиб ўтган матбуот брифингида Жорж Буш ҳокимиятни ироқликларга топшириш бўйича БМТ резолюцияси тез фурсатда қабул қилинишига ишонч билдирди:\n“Суверен ҳукуматнинг илтимосига кўра, бизнинг қўшинлар у ерда қолиши керак. Суверенликни тўлиқ қўлга киритган ҳукумат “биз ёрдамингизни жон деб қабул қиламиз”, дейиши керак. Ҳозир худди шундай бўляпти”, - деди АҚШ раҳбари.\nСафари давомида Президент Жорж Бушга ҳамроҳлик қилаётган АҚШ Давлат Котиби Колин Пауэл Қўшма Штатлар БМТ Хавфсизлик Кенгаши резолюцияси борасида келишувга эришиш арафасида эканини билдирди. Бу резолюция халқаро тинчликни сақловчи кучларни Ироққа киритиш учун қонуний асос бўлади.


4K-телевизорлар савдосида юксалиш: бозорнинг ярмини иккитагина компания банд этди! - Terabayt.Uz\n4K-телевизорлар савдосида юксалиш: бозорнинг ярмини иккитагина компания банд этди!\nЭкранининг ўлчами диагоналига 60 дюйм ва ундан юқори бўлган 4K-телевизорлар савдоси жорий йилнинг биринчи ярмида анча ўсган. Бунга эса коронавирус пандемияси ҳам ҳисса қўшган – кишилар уйда қолгач, телевизорларга талаб ҳам ошган.\nЎҚИНГ: Android TV ва овозли бошқарувга эга смарт-телевизор – атиги 129 доллар!\nOmdia таҳлил компанияси маълумотларига кўра, ярим йилда дунё бўйлаб 12 миллионта шунақа қурилма сотилган. Бу эса ўтган йилнинг биринчи ярмидаги кўрсаткичга нисбатан 23% юқори.\nДарвоқе, бунақа телевизорлар савдосининг ошувига 4K аниқлигида контент узатувчи турли видеосервислар, шу жумладан Netflix кабиларнинг ҳам ҳиссаси катта.\n2020 йилнинг дастлабки ярмида 60 дюймлик ва ундан катта 4K-телевизорлар бозорининг 31 фоизи Samsung Electronics ҳиссасига тўғри келган. LG Electronics эса мазкур бозорда 16,6 фоизлик улушга эга бўлган. Шу тариқа, ушбу икки компания бозорнинг салкам ярмини эгаллаб олишган!\nКучли учликни Хитойнинг Hisense компанияси 9,2 фоизлик ҳиссаси билан якунлаган. Унинг ортидан эса TCL (8,1%) ҳамда Sony (6,1%) компаниялари келяпти.\nТаҳлилчиларнинг фикрича, яқин келажакда 4K-телевизорлар нархининг пасайиб бориши туфайли уларнинг савдолари янада авж олади.\n#4K технологияси #Hisense #LG #Samsung #Samsung Electronics #Sony #TCL #Ақлли телевизор #телевизор #LG Electronics #4K-телевизор


Ҳужайраларнинг пайдо бўлиши | Megadunyo.UZ\nАвтор: admin 0 Комментариев амёба, бактерия, волвркс, радиолариялар, фораминиферлар, шарсимон, ҳужайра\nДастлабки ҳаёт аломатлари ултрабинафша қуёш нурлари тушмайдиган илиқ ва сокин денгиз сувларида юзага келган. Булар мембрана билан муҳофазаланган ва бўлина оладиган митти шарчалар бўлган.\nВақт ўтиши билан бу содда тирик организмлар фотосинтез, нафас олиш ва кўпайишга мослашган заррачаларга бириккан. Чамаси миллиард йил илгари Ерда ҳозирги бир ҳужайралиларга ўхшаш микроскопик мавжудотлар мавжуд бўлган; улар алоҳида-алоҳида ёки катта колонияларга бирикиб яшаган.\nТахминан 3500 миллион йил илгари, археозой эрасида денгизда биринчи ҳужайра пайдо бўлган вақтда Ерда бир неча қуруқлик ҳудуди юзага келган.\nБу – таркибида фотосинтезга мойил хлорофилл бўлган энг қадимги организмлардан бири. Ностокнинг толали колониялари излари ва қазилмалари строматолитлар, яъни 3500 миллион йил илгари яшаган замбуруғ қолдиқларида топилган.\nБактериялар шакли жиҳатдан биринчи сув ўтларига ўхшайди, лекин унда хлорофилл бўлмайди. Бактериялар туклари ёрдамида ҳаракатланган. Мана 3400 миллион йилдирки, бактериялар ҳамма жойда, ҳатто кимсасиз табиий муҳитда ҳам яшайди.\nЖуда қадим замонлардан бери дастлабки кўринишини сақлаб келаётган содда ҳайвонлардан бири. Амёба илвириқ массадан иборат; у бир жойдан иккинчи жойга оқиб ўтади, бўлиниб-бўлиниб кўпаяди.\nБу бир ҳужайрали яшил сув ўти шарсимон шаклдаги колониялар тарзида яшайди. Айрим-айрим қисмларининг бирикиши кўп ҳужайралардан иборат мураккаброқ организмларнинг ҳосил бўлиши учун биринчи қадам бўлган. Ҳужайраларнинг ҳар бири муайян вазифани бажаради.\nРадиолариялар (нурлилар) ва фораминиферлар\nМинераллардан пайдо бўлган ғоят бежирим мустаҳкам чиғаноқ билан ҳимояланган бундай ҳайвонлар ҳозир ҳам денгизларда кўплаб учрайди. Баъзи қазилма фораминиферлар – нуммулитлар қобиғининг диаметри 2-3 сантиметрга етади.


Сирдарё вилоятида қуввати 1 600 МВт бўлган замонавий иссиқлик электр станциясини қуриш лойиҳаси бўйича битим имзоланди\n“Сирдарё вилоятида қуввати 1 600 МВт бўлган буғ-газ иссиқлик электр станциясини қуриш” инвестиция лойиҳаси доирасида “Ўзбекистон миллий электр тармоқлари” АЖ ва EDF (Франция) Nebras Power (Қатар) ва Sojitz (Япония) компаниялари консорциуми ўртасида электр энергиясини сотиб олиш бўйича битим имзоланди.\nБитим Тошкент халқаро инвестиция форуми доирасида Консорциум вице-президенти Беатрис Буффон хоним ва “Ўзбекистон миллий электр тармоқлари” АЖ бошқарув раиси Дадажон Исақулов томонидан имзоланди.\nЛойиҳа доирасида Сирдарё вилояти, Ширин шаҳрида 55 гектар майдонда замонавий “H-class”даги қўшма циклда ишлайдиган газ ва буғ турбинали иссиқлик электр станцияси қурилиши режалаштирилган бўлиб, 2026 йилнинг январь ойида ишга туширилиши кутилмоқда.\nАҳамиятлиси, станция қурилиши давомида 2 500 нафар, ишга тушгач эса 120 нафар янги иш ўрни яратилади.\nАйтиш жоизки, Марказий Осиё ва МДҲ давлатларида очиқ тендер савдолари орқали амалга оширилаётган энг йирик инвестиция лойиҳаларидан бири ҳисобланади.\nЭслатиб ўтамиз, Халқаро молия корпорациясининг техник кўмагида ўтказилган очиқ тендерда 2021 йилнинг 19 ноябрь куни EDF- NEBRAS-Sojitz компаниялар концорциуми (Франция, Қатар ва Япония) ғолиб чиққан эди.